text:
UKUNCEDA IINTSAPHO | ABAFIKISAYO
Xa Unesithukuthezi
INGXAKI
“Ndandinabahlobo ababini ababethanda ukwenza izinto kunye, kodwa bangandifaki mna. Ndandisoloko ndisiva indlela ababonwabe ngayo. Ngenye imini ndafowunela umhlobo wam, yathi yakubanjwa ndeva ngencoko nangentsini ukuba bahleli kunye ibe bonwabile. Ndathi ndakuva indlela abonwabe ngayo satsho sandibhuqa isithukuthezi!”—UMaria. *
Wakha waziva unesithukuthezi ngathi abanye abakufuni? Ukuba kunjalo, iBhayibhile ingakunceda. Kodwa ke makhe siqale sithethe ngezinto ezimbalwa ofanele uzazi ngesithukuthezi.
OKO UMELE UKWAZI
Phantse wonke umntu ukhe abe nesithukuthezi. Le nto iyenzeka nakubantu ababonakala beneetshomi ezininzi. Ngoba? Kaloku eyona nto ibalulekileyo ngabahlobo bokwenene kungekhona inani leetshomi. Umntu usenokubonakala eneetshomi ezininzi kodwa zibe zingengabo abahlobo bokwenene, aze ke abe nesithukuthezi.
Isithukuthezi sinokuba yingozi kwimpilo yakho. Iingcali ezafunda iziphumo zophando olwenziwa kayi-148 zafumanisa ukuba isithukuthezi sinokumbulala ngaphambi kwexesha umntu, ibe “siyingozi ngaphezu kokutyeba kakhulu” kwaye “sifana nqwa nokutshaya iientyi eziyi-15 ngosuku.”
Isithukuthezi singakufaka engxakini. Sinokukwenza utshomane naye nabani na ofike kuqala. Omnye umfana onguAlan uthi: “Xa unesithukuthezi unokukhangela nabani na onokukuhoya. Usenokuphela usiba yitshomi yakhe nabani na kuba nje ungafuni ukungabi natshomi, kwaye loo nto inokukufaka engxakini.”
Ukuncokola kwi-intanethi akusoloko kusisusa isithukuthezi. Intwazana enguNatalie ithi, “Sisenokukuthi mbende isiyali enoba ungancokola nabantu abalikhulu ngosuku nge-sms okanye ngeimeyili.” NoTyler uyamngqinela. Uthi: “Ukuncokola nge-sms kufana nokutya izimuncumuncu, ukanti ukuncokola nomntu umbona kufana nokutya ukutya. Nokuba izimuncumuncu zingamnandi, kodwa kukutya okuhluthisayo.”
OKO UNOKUKWENZA
Zicingele kakuhle iitshomi zakho. Ngokomzekelo, masithi ubona iitshomi zakho zikunye ezifotweni kwiWebhsayithi yokuncokola, ube wena ungamenywanga. Xa kunjalo usenokukhetha ukucinga ukuba ushiywe ngabom, okanye ucinge ngesizathu esibhetele. Yintoni ekwenza ubacingele kakubi abany’ abantwana kodwa awuzazi izizathu zabo? Kunokuba ubacingele kakubi, kungcono ukhangele isizathu esibhetele sokuba bekushiyile. Isithukuthezi sidla ngokwenziwa yindlela ozibona ngayo izinto, kungekhona kuba uye washiywa.—Umgaqo weBhayibhile: IMizekeliso 15:15.
Sukuzibaxa izinto. Xa ubhuqwa sisithukuthezi usenokumane usithi, ‘Mna ndihlala ndingamenywa’ okanye ‘Andifunwa mna ngabantu.’ Ezo ngcinga ziya kukuzisela nje umvandedwa. Iingcinga ezinjalo ziya kukwenza uxhentse ndaweni nye: Uba nesithukuthezi, nto leyo ekwenza ube yinkom’ edla yodwa, uzibone unesiyali, suke ucinge ukuba awufunwa ngabanye.—Umgaqo weBhayibhile: IMizekeliso 18:1.
Zama ukuhlobana nabantu abadala kunawe. IBhayibhile isixelela ngetyendyana lomfana uDavide, elatshomana noYonatan owayelishiya ngeminyaka eyi-30 yonke. Nakuba babeshiyana ngeminyaka engako, babengumtya nethunga. (1 Samuweli 18:1) Nawe unganabo ubuhlobo obunje. UKiara oyintwazana eneminyaka eyi-21 uthi: “Kutsha nje ndiye ndaqaphela indlela okundinceda ngayo ukuba neetshomi ezindala kunam. Ezinye zezona tshomi ndizithandayo zindala kakhulu kunam, ibe iyandichaza indlela ezicinga neziphila ngayo.”—Umgaqo weBhayibhile: Yobhi 12:12.
Kuvuyele ukukhe ube wedwa. Abanye abantu baba nesithukuthezi noba bahleli bodwa ixeshana nje elifutshane. Kodwa akunyanzelekanga ukuba kube njalo. Ngokomzekelo, uYesu wayekuthanda ukuba phakathi kwabantu, kodwa wayekuvuyela nokukhe abe yedwa. (Mateyu 14:23; Marko 1:35) Nawe kanti ungalivuyela ixesha lakho. Endaweni yokuba nesithukuthezi xa uhleli wedwa, elo xesha usenokulisebenzisela ukucinga ngeentsikelelo ozifumanayo. Loo nto ingakwenza ube ngumhlobo othandeka nangakumbi.—IMizekeliso 13:20.
^ isiqe. 4 Amanye amagama akweli nqaku atshintshiwe.
Funda Okungakumbi
Kutheni Ndingenazo Nje Iitshomi?
Ayinguwe wedwa oziva enesithukuthezi okanye ongenazitshomi. Funda ngendlela iintanga zakho ezimelana ngayo nezi mvakalelo.
Ngaba Unesithukuthezi?
Cinga ngeendlela ezintathu zokuphelisa isithukuthezi nokuzenzela abahlobo ongasoze wahlukane nabo.


c: text/html

text:
Indlela Okunokukusindisa Ngayo Ukufa KukaYesu
MALUNGA neminyaka engama-2 000 eyadlulayo, kwiPasika yamaYuda yowama-33 C.E., kwafa indoda emsulwa ukuze kuphile abanye. Yayingubani loo ndoda? YayinguYesu waseNazarete. Ngoobani ababeza kuzuza ngeso senzo sizukileyo? Nguye wonk’ umntu onyathela kweli gada. Enye yezona ndinyana zeBhayibhile zaziwayo ilishwankathela ngale ndlela eli dini lokusindis’ ubomi: “Kuba wenjenje uThixo ukulithanda kwakhe ihlabathi, ude wancama uNyana wakhe okuphela kwamzeleyo, ukuze abakholwayo kuye bangatshabalali, koko babe nobomi obungunaphakade.”—Yohane 3:16, iBhayibhile yesiXhosa.
Nangona abantu abaninzi beqhelene nale ndinyana kodwa bambalwa gqitha abayaziyo intsingiselo yayo. Bayazibuza: ‘Siza kulenza ntoni idini likaKristu? Ukufa komntu omnye kuza kuluhlangula njani uluntu ekufeni?’ IBhayibhile iyiphendula ngendlela ecacileyo le mibuzo.
Indlela Ukufa Okwalulawula Ngayo Uluntu
Abanye abantu bakholelwa ekubeni siziindwendwe aph’ emhlabeni, siza kuvavanywa, sonwabe, sife size sifudukele kwenye indawo ephucukileyo kunale. Ukuba ke abantu bacinga ngolo hlobo, loo nto ithetha ukuba yayiyinjongo kaThixo ukuba abantu bafe. Phofu, iBhayibhile ichaza esinye isizathu sokufa kwabantu. Ithi: “Ngenxa yoko, kanye njengokuba isono sangena ngamntu mnye ehlabathini nokufa ngaso isono, ngaloo ndlela ukufa kwasasazeka kubo bonke abantu ngenxa yokuba bonke bonayo.” (Roma 5:12) Le ndinyana ibonisa ukuba abantu bafa ngenxa yesono. Ngubani ke loo ‘mntu mnye’ okweza ngaye ukufa?
IThe World Book Encyclopedia ithi izazinzulu zikholelwa ukuba bonke abantu bayinzala yomntu omnye neBhayibhile ibonisa ukuba sonke sizalwa ngumntu omnye. KwiGenesis 1:27, sifunda oku: “UThixo wamdala umntu ngokomfanekiso wakhe, wamdala ngokomfanekiso kaThixo; wadala indoda nebhinqa.” Ngaloo ndlela iBhayibhile isixelela ukuba isibini sokuqala sasiluzuko lwendalo kaThixo uSomandla.
Ingxelo yeGenesis isinika iinkcukacha ezongezelelekileyo ngobomi babantu emva kokuba uYehova uThixo edale umntu wokuqala. Kuyo yonke loo ngxelo uThixo akazange athethe ngokufa kunoko wakukhankanya njengesohlwayo sokungathobeli. (Genesis 2:16, 17) Wayefuna abantu bahlale kwiparadesi entle esemhlabeni bonwabile yaye beyimiqabaqaba ngonaphakade. Wayengafuni ukuba abantu baluphale baze bafe. Kwalawula njani ke ukufa phezu kwabantu?
Isahluko 3 sencwadi yeGenesis sisichazela indlela isibini sokuqala esamvukela ngayo ngabom uMniki-bomi waso uYehova uThixo. Ngenxa yoko, uThixo wabohlwaya ngesigwebo awayesixele kwangaphambili. Wathi kwindoda: “Ngokuba uluthuli, uya kubuyela kwaseluthulini.” (Genesis 3:19) Ngokuvisisana nelizwi likaThixo, aba bavukeli babini bamnabel’ uqaqaqa.
Umonakalo awuzange uphelele kweso sibini. Ukuvukela kwaso kwaphanzisa ithemba lenzala yaso lokuphila ubomi obufezekileyo. UYehova waquka loo nzala yayingekazalwa ngenjongo yakhe xa wathi kuAdam noEva: “Qhamani, nande, niwuzalise umhlaba nize niwoyise, nibe nobukhosi kwiintlanzi zolwandle nakwizidalwa eziphaphazelayo emazulwini nakuzo zonke izidalwa eziphilayo ezinambuzelayo emhlabeni.” (Genesis 1:28) Ekuhambeni kwexesha, inzala yabo yayiza kuzalisa umhlaba ize iphile ngolonwabo ingafi. Kodwa ukhokho wayo uAdam—‘umntu omnye’—wananisa ngabo kubukhoboka besono yaye ukufa kwakungenakuphepheka. Umpostile uPawulos, inzala yomntu wokuqala wabhala wathi: “Mna ndingowokwenyama, ndithengiswe phantsi kwesono.”—Roma 7:14.
Kanye njengokuba abantu benokonakalisa umzobo omhle, ngokona kwakhe, uAdam wagxobha indalo kaThixo emangalisayo—uluntu. Abantwana baka-Adam bazala bophul’ uluthi bade baba nabazukulwana. Izizukulwana zazisina zidedelana zisutywa kukufa. Kwakutheni ukuze bafe bonke? Kuba bonke babeyinzala ka-Adam. IBhayibhile ithi: “Ngesigqitho somntu omnye kufe abaninzi.” (Roma 5:15) Ukugula, ukwaluphala, utyekelo lokwenza izinto eziphosakeleyo nokufa ziyimiphumo elusizi yokungcatsha kuka-Adam inzala yakhe. Loo ntsapho ngabo bonke abantu abaphila emhlabeni.
Eziquka ke phofu, umpostile uPawulos wabhala ngemeko elusizi yabantu abangafezekanga, nomlo ongapheliyo nxamnye nesono kwincwadi yakhe eyayisiya kumaKristu aseRoma. Wadanduluka esithi: “Hayi usizana endilulo! Ngubani na oya kundihlangula kulo mzimba usisisulu sokufa?” Ngaba akucingi ukuba ngumbuzo ofanelekileyo lo? Ngubani owayeza kuhlangula uPawulos nabanye ababefuna ngamehlo amnyama ukukhululeka kubukhoboka besono nokufa? UPawulos uwuphendula ngokwakhe lo mbuzo esithi: “Ndiyambulela uThixo ngaye uYesu Kristu iNkosi yethu!” (Roma 7:14-25) Ewe, uMdali wethu uye wenza ilungiselelo lokuba sihlangulwe ngoNyana wakhe, uYesu Kristu.
Indima KaYesu Kwilungiselelo LikaThixo Lokuhlangula Uluntu
UYesu wayidandalazisa indima yakhe ekuhlanguleni uluntu kubukhoboka besono. Wathi: “UNyana womntu weza . . . kulungiselela nokuncama ubomi bakhe bube yintlawulelo yokukhulula abaninzi.” (Mateyu 20:28 IBhayibhile yesiXhosa) Ubomi bukaYesu buba yintlawulelo ngayiphi indlela? Sizuza njani ngokufa kwakhe?
IBhayibhile ithi uYesu ‘wayengenasono’ yaye ‘ahluliwe kuboni.’ Kubo bonke ubomi bakhe, uYesu wawuthobela ngokugqibeleleyo uMthetho kaThixo. (Hebhere 4:15; 7:26) Ngoko, uYesu akazange afe ngenxa yesono nokungathobeli njengoAdam. (Hezekile 18:4) Kunoko, uYesu wafa emsulwa ukuze aphumeze intando kaYise yokuhlangula uluntu esonweni nasekufeni. Njengokuba sele sitshilo, uYesu ngokuzithandela ‘wancama ubomi bakhe baba yintlawulelo.’ Ngenxa yothando olungazange lwabonwa ngaphambili, uYesu ngokuzithandela ‘wangcamla ukufa ngenxa yabantu bonke.’—Hebhere 2:9.
Ubomi uYesu awabuncamayo babulingana nqo nobomi obalahlwa nguAdam xa wonayo. Waba yintoni umphumo wokufa kukaYesu? UYehova walamkela elo dini ‘njengentlawulelo yabo bonke.’ (1 Timoti 2:6) Ngale ndlela, uThixo wasebenzisa ixabiso lobomi bukaYesu ukuze abuyise, ahlawulele uluntu kubukhoboka besono nokufa.
IBhayibhile isoloko isikhankanya esi senzo sothando esenziwa nguMdali. UPawulos wakhumbuza amaKristu ukuba ‘ayethengwe ngexabiso.’ (1 Korinte 6:20; 7:23) UPetros wabhala esithi uThixo wasebenzisa kungekhona igolide okanye isilivere, kodwa igazi loNyana wakhe ukuze akhulule amaKristu kubomi obukhokelela ekufeni. (1 Petros 1:18, 19) Ngenxa yedini lentlawulelo likaKristu, uYehova wenza ilungiselelo lokuhlangula uluntu ekufeni ngonaphakade.
Ngaba Uya Kuzuza Kwintlawulelo KaKristu?
Ngokuphathelele iingenelo zentlawulelo kaKristu, umpostile uYohane wathi: “[UYesu Kristu] ungumbingelelo wokucamagushela izono zethu, kanti kungekhona ezethu kuphela kodwa kwanezehlabathi liphela.” (1 Yohane 2:2) Ewe, intlawulelo kaKristu yenzelwe lonke uluntu. Ngaba loo nto ithetha ukuba wonk’ umntu uza kuzenzela kweli lungiselelo? Unotshe. Khumbula intlangulo ekuthethwe ngayo kwinqaku elandulela eli. Abahlanguli bahlisa ikhetshi kubasebenzi basemgodini, kodwa umsebenzi ngamnye kwakufuneka angene kuyo. Ngokufanayo, abo bafuna ukuzuza kwiintsikelelo zedini lentlawulelo likaKristu abanakuhlala nje basonge izandla belindele iintsikelelo zikaThixo. Kufuneka benze okuthile.
Yintoni uThixo afuna siyenze? UYohane 3:36 uthi: “Lowo ubonisa ukholo kuNyana unobomi obungunaphakade; lowo ungamthobeliyo uNyana akayi kububona ubomi, kodwa ingqumbo kaThixo ihleli phezu kwakhe.” UThixo ufuna sibe nokholo kwidini likaKristu. Kukho izinto ezingakumbi ekufuneka sizenzile. “Sazi ngale nto ukuba siyamazi [uYesu], ngokuthi siqhubeke siyigcina imiyalelo yakhe.” (1 Yohane 2:3) Licacile elokuba, eyona nto ekufuneka siyenzile ukuze sihlangulwe esonweni nasekufeni kukuba nokholo kwintlawulelo kaKristu nokuthobela imiyalelo yakhe.
Enye indlela ebalulekileyo yokubonisa ukholo kwintlawulelo kaYesu kukubonisa uxabiso ngalo ngokwenza isikhumbuzo sokufa kwakhe njengokuba wayalelayo. Ngaphambi kokufa kwakhe wenza isikhumbuzo nabapostile bakhe waza wabayalela esithi: “Hlalani nisenza oku nindikhumbula.” (Luka 22:19) AmaNgqina kaYehova abuxabisa ngokwenene ubuhlobo anabo noNyana kaThixo yaye ayawuthobela lo myalelo. Kulo nyaka iSikhumbuzo sokufa kukaYesu Kristu siya kwenziwa ngoMgqibelo, Matshi 22 emva kokutshona kwelanga. Siyakumema ukuba ubekho kule ntlanganiso ikhethekileyo njengoko uthobela umyalelo kaYesu. AmaNgqina kaYehova asekuhlaleni anokukuchazela ixesha nendawo esiza kuqhutyelwa kuyo iSikhumbuzo. ESikhumbuzweni uya kufunda okungakumbi ngoko ufanele ukwenze ukuze intlawulelo kaKristu ikukhulule kwimiphumo yesono nokufa kuka-Adam.
Liqaqobana nje labantu eliliqondayo idini elikhulu elenziwa nguMdali noNyana wakhe ukuze kuhlangulwe abantu. Abanokholo kulo bafumana ulonwabo olukhethekileyo. Umpostile uPetros wathi xa ebhalela amanye amaKristu: “Nibonisa ukholo kuye [uYesu] yaye niyaphuphuma yimihlali ninovuyo olungathethekiyo noluzukisiweyo, njengoko nisamkela isiphelo sokholo lwenu, usindiso lwemiphefumlo yenu.” (1 Petros 1:8, 9) Ngokuhlakulela uthando nokuba nokholo kwidini lentlawulelo likaYesu Kristu, unokuhlala uchwayitile ngoku uze ukhangele phambili ekusindisweni esonweni nasekufeni.
Funda Okungakumbi
Intlawulelo—Esona Sipho Sikhulu SikaThixo
Yintoni intlawulelo? Unokungenelwa njani kuyo?

robotstxt: allowed

filter: keep


text:
Qhobosha kuQalisa
Yiya kwi Qalisa > I-Xbox > Imidlalo yam uze ukhethe isimboli yokongeza.
Ukuba umdlalo wakho awukho kuluhlu, kusenokunekwenzeka awuqhotyoshelwanga kwimenyu yakho yokuQalisa. Yiya kokuthi Qalisa > Lonke usetyenziso, cofa ekunene kumdlalo uze ukhethe Qhobosha kuQalisa. (Kungenjalo, yongeza isinqumleli nedaweni yoko—bona enye ithebhu.)
Kusetyenziso lwe-Xbox, khetha iqhosha lokuHlaziya ngokutsha, emva koko ukhethe isimboli yokongeza. Khetha umdlalo wakho, emva koko ukhethe Yongeza imidlalo ekhethiweyo.
Yongeza isinqumleli
Yiya ku Qalisa > I-Xbox > Imidlalo yam uze ukhethe Yongeza umdlalo ukusuka kwi-PC yakho. Ukuba umdlalo wakho awudweliswanga yaye akufuni ukuwongeza kwimenyu yakho kaQalisa, yongeza isinqumleli endaweni yoko.
Yiya kokuthi Qalisa > I-File Explorer uze ungenise “%APPDATA%\Microsoft\Windows\Start Menu\Programs” kwibha yedilesi, emva koko ucinezele uNgenisa.
Kwifolda ethi Iiprogram, cofa ekunene kwisithuba ukhethe Entsha, emva koko ukhethe Isinqumleli uze ulandele imiyalelo ekwiskrini.
Vula usetyenziso lwe-Xbox uze ukhethe iqhosha lokuhlaziya ngokutsha uze ukhethe isimboli yokongeza. Khetha umdlalo wakho, emva koko ukhethe Yongeza imidlalo ekhethiweyo.


text:
Imifuno
Asetyenziswa ngemihla, imifuno yiyo nayiphi na inxalenye yesityalo ukuba ningagqitywa ngabantu njengoko ukutya njengenxalenye yesidlo okunencasa. Igama elithi "yemifuno" liphantse engenasizathu, kunye becala kuchaziwe ngesithethe okupheka nenkcubeko. Idla ngaphandle nokunye ukutya efunyenwe kwi izityalo ezifana iziqhamo, iinqoba, ezinokutya okuziinkozo, kodwa kuquka iimbewu ezifana idanyaze. Intsingiselo lokuqala yemifuno ilizwi, isasetyenziswa nangoku zebhayoloji, ukuba ukuchaza zonke iintlobo zezityalo, njengoko kwi ngokwemiqathango "ubukumkani yemifuno" kwaye "izityalo".
Ekuqaleni, imifuno yaqokelelwa endle ngokuzingela waza wangena nokulima kwiindawo ezininzi zehlabathi, mhlawumbi ngethuba elisusela kwi-10,000 BC ukuya 7000 BC, xa indlela entsha yezolimo yobomi kuphuhliswa. Ekuqaleni, izityalo owakhulayo ekuhlaleni ange sasilinywa, kodwa njengoko ixesha lihamba, urhwebo wazisa izityalo zamanye ukusuka kwenye ukongeza iintlobo zasekhaya. Kule mihla, imifuno uninzi bakhulile lonke ihlabathi asivumela kwemozulu, kwaye izityalo ukuze kulinywa kwiindawo ekhuselweyo kwiindawo ngaphantsi ezifanelekileyo. China ke ngoyena mvelisi kwemifuno, kunye kurhwebo lwehlabathi iimveliso zezolimo ivumela abathengi ukuba bathenge imifuno ezikhuliselwe kumazwe akude. Isikali imveliso yahluka ukusuka kumafama ashishinayo axhobisa iimfuno zentsapho zabo ezinqwenelekayo ngenxa yesonka, ukuze ezolimo kunye acreages ezininzi izityalo elinye-kwimveliso. Kuxhomekeka kuhlobo yemifuno ochaphazelekayo, evuna isivuno ilandelwa kwalungiswa, ukugcina, ukuqhuba nokwazisa.
Imifuno kungatyiwa nokuba ukrwada okanye uphekiwe kwaye badlala indima ebalulekileyo ukutya babantu, ukuba kakhulu asezantsi kukutyeba necarbohydrates, kodwa eziphakamileyo weevithamini, iiminerali kunye nefayibha. Oorhulumente abaninzi ukukhuthaza abemi babo ukuba awadubadube kakhulu iziqhamo kunye nemifuno, izabelo ezintlanu okanye ngaphezulu ngosuku rhoqo kunconyelwayo.


text:
INQAKU ELINGUMXHOLO | INDLELA YOKUMELANA NAMAXHALA
Ukuxhalatyiswa Yintsapho
UJanet uyabalisa: “Emva nje kokufa kukatata, umyeni wam wandichazela ukuba uthandana nomnye umntu. Ukusuk’ apho, engabhungisanga wathatha konke okuthi yena waphel’ emehlweni, endishiya nabantwana bethu ababini.” UJanet wafumana umsebenzi, kodwa imali awayeyifumana yayinganelanga ukuba ingahlawula zonke iindleko zendlu yabo. Kodwa wayengaxhalatyiswa yiloo nto kuphela. Uthi: “Ukucing’ ukuba yonk’ into isemagxeni am ngoku, kwakundeth’ amandla. Yayindikhathaza into yokuba ndingakwazi ukwenzela abantwana bam izinto njengabany’ abazali. Nangoku ndisazikhathaza kakhulu ngoko abanye abantu bakucingayo ngam nangabantwana bam. Ndiyazibuz’ ukuba, akungebi mhlawumbi bacing’ ukuba andenzanga konke okusemandleni am ukuze ndikhusele umtshato wam?”
Ukuthandaza kuyamnceda uJanet athob’ izibilini aze omeleze ubuhlobo bakhe noThixo. “Elona xesha linzima lelangokuhlwa, kuba ndiye ndibhuqwe sisithukuthezi nangamaxhala. Ndincedwa kukuthandaza nokufunda iBhayibhile ukuze ndikwazi ukulala. Ndiyithanda kakhulu incwadi yamaFilipi 4:6, 7 ethi: ‘Musani ukuxhalela nantoni na, kodwa ezintweni zonke zaziseni izibongozo zenu kuThixo ngomthandazo nesikhungo nombulelo; yaye uxolo lukaThixo olungaphaya kokuqonda luya kuzilinda iintliziyo zenu.’ Iingokuhlwa ezininzi bendithandaza ndingayeki, ibe bendiluva uxolo lukaYehova lundithuthuzela.”
Oko uYesu wakuthethayo ngomthandazo kwiNtshumayelo yakhe yaseNtabeni kungasinceda xa kukho nantoni na esixhalabisayo. Wathi: “UYihlo uyakwazi enikusweleyo ningekamceli.” (Mateyu 6:8) Yaye simele simcele. Umthandazo yeyona ndlela ibalulekileyo ‘yokusondela kuThixo.’ Uyintoni umphumo woko? “Naye uya kusondela kuni.”—Yakobi 4:8.
Ukuchaza amaxhala ethu emthandazweni akusenzi sizive sixolile nje kuphela. UYehova, ‘umphulaphuli wemithandazo,’ uyabanceda abo bathandaza kuye ngokholo. (INdumiso 65:2) Yiloo nto uYesu wafundisa abalandeli bakhe ukuba “basoloko bethandaza bangayeki.” (Luka 18:1) Simele siqhubeke simcela uThixo ukuba asincede, siqinisekile ukuba uya kusivuza ngokholo lwethu. Asimele siyithandabuze into yokuba uyafuna ibe uyakwazi ukusinceda. ‘Ukuthandaza ngokungapheziyo’ ngale ndlela kubonisa ukuba sinokholo lokwenene.—1 Tesalonika 5:17.
OKO KUTHETHWA KUKUBA NOKHOLO LOKWENENE
Kodwa luyintoni kanye kanye ukholo? Ukholo luquka ‘ukwazi’ uThixo njengomntu. (Yohane 17:3) Indlela yokuqala esinokumazi ngayo uThixo kukufunda ngaye eBhayibhileni. Isichazela ukuba ubona ngamnye wethu, ibe ufuna ukusinceda. Kodwa ukholo lokwenene aluphelelanga nje ekwazini okuthile ngoThixo. Lukwathetha ukumenza abe ngumhlobo wakho omhlonelayo. Oko akunakwenzeka zisuka nje, kanye njengokuba kungenakuba njalo nangobuhlobo kunye nomnye umntu. Njengoko sifunda ngakumbi ngaye, ‘sisenza izinto ezikholekileyo kuye,’ sibona nendlela asinceda ngayo, ukholo lwethu luza kuya ‘lukhula.’ (2 Korinte 10:15; Yohane 8:29) Yiloo nto kanye eyamncedayo uJanet wathothisa ixhala.
UJanet uthi: “Into eye yomeleza ukholo lwam kukubona uYehova endixhasa ngalo lonke ixesha. Ndiye andaphathwa kakuhle amaxesha amaninzi, ndingazi ukuba ndenze ntoni. Bendizingisa emthandazweni, ibe uYehova ebesoloko endinceda ngendlela ebendingakhange ndiyicinge. Xa ndimbulela, ndiye ndikhumbule izinto ezininzi aye wandenzela zona. Ebesoloko esinceda, kanye ngexesha elifanelekileyo. Ibe uye wandinika abahlobo abangamaKristu okwenene. Baluncedo olukhulu kum, yaye bangumzekelo omhle kubantwana bam.” *
“Ndiyasiqonda isizathu sokuba uYehova athi kuMalaki 2:16, ‘Ndiluthiyile uqhawulo-mtshato.’ Iqabane elimsulwa liziva lingcatshwe ngeyona ndlela. Sekuyiminyaka ngoku umyeni wam esishiyile, kodwa nangoku ndikhe ndizive ndililolo yaye ndingento yanto. Into eye indincede ngamaxesha anjalo, kukwenzela abanye izinto.” Ukusebenzisa kukaJanet umgaqo weBhayibhile othi masikuphephe ukuzahlula, kumncedile wathothisa ixhala. *—IMizekeliso 18:1.
UThixo ‘unguyise wabo bangenayise nomgwebi wabahlolokazi.’—INdumiso 68:5
UJanet uthi: “Eyona nto indithuthuzelayo kukwazi ukuba uThixo ‘nguyise wabo bangenayise nomgwebi wabahlolokazi.’ Akasoze asilahle njengomyeni wam.” (INdumiso 68:5) UJanet uyazi ukuba uThixo akasilingi “ngezinto ezimbi.” Endaweni yoko, usinika ubulumko “ngesisa” ‘namandla angaphaya koko kuqhelekileyo’ ukuze sikwazi ukuthothisa ixhala.—Yakobi 1:5, 13; 2 Korinte 4:7.
Kodwa yintoni esinokuyenza xa sixhalatyiswa kukuba ubomi bethu busengozini?
^ isiqe. 9 Funda eyoku-1 kwabaseKorinte 10:13; Hebhere 4:16.
^ isiqe. 10 Ukuze ufumane amacebiso aya kukunceda uthothise ixhala, funda inqaku elithi “Ngaba Nguwe Olawula Ubomi Bakho?” kuVukani! kaJulayi 2015 ku-www.jw.org/xh.
Funda Okungakumbi
Ngaba Uza Kumthemba UThixo?
Kuba mnandi kakhulu xa umazi uThixo kwaye umthemba njengomhlobo osenyongweni.


text:
UKUNCEDA IINTSAPHO | UMTSHATO
Xa Udanile Emtshatweni
INGXAKI
Wena neqabane lakho beninezinto ezininzi enifana ngazo, ngaphambi kokuba nitshate. Ngoku iingxaki eninazo zivula umsantsa phakathi kwenu, onenza nivakalelwe njengamaqabane asentolongweni kunamaqabane athandanayo.
Unako ukuwuphucula umtshato wakho. Kodwa qala ngokuhlolisisa unobangela weengxaki eninazo.
ISIZATHU SOKUBA OKU KUSENZEKA
Imiqobo ebakho emtshatweni. Imisebenzi yemihla ngemihla, ukukhulisa abantwana, nabantu basebukhweni; konke oko kusenokubangela umqobo emtshatweni. Ukongezelela koko, iingxaki ezingalindelekanga—njengeengxaki zemali okanye ukunyamekela ilungu lentsapho eligulayo—zinokuluphelisa ulonwabo emtshatweni.
Ukuba neembono ezahluke ngokupheleleyo. Xa abantu besathandana, badla ngokungazihoyi izinto abahluke ngazo. Kodwa bathi bakutshata babone indlela abahluke ngayo kwindlela yokuncokola, ekuphatheni imali, nasekucombululeni iingxaki. Izinto abahluke ngazo ebezikade zibonakala zingenamsebenzi, ngoku azinyamezeleki.
Anizikhathalelanga iimvakalelo zomnye. Ekuhambeni kwexesha, amazwi ahlabayo, izenzo ezicaphukisayo neengxabano ezingaconjululwanga zinokuyenza indoda okanye umfazi angathethi ngeemvakalelo zakhe, okanye okubi nangakumbi, ade atsaleleke komnye umntu.
Ukuba nolindelo olungekho ngqiqweni. Abanye abantu bangena emtshatweni benengcamango yokuba lo mntu atshate naye wenzelwe yena. Nangona leyo isenokuba yingcamango entle, kodwa isenokuba yingozi. Xa kuvela iingxaki, ingcamango yokuba lo mntu “wenzelwe yena” iyaphela, aze avakalelwe kukuba utshate nomntu ongamfanelanga.
OKO UNOKUKWENZA
Cinga ngeempawu ezintle elinazo iqabane lakho. Khawuzame oku: Bhala iimpawu ezintathu ezintle elinazo iqabane lakho. Kugcine oko ukubhalileyo, mhlawumbi ngasemva kwifoto yenu yomtshato okanye efowunini yakho. Kufunde rhoqo oko ukuze uzikhumbuze ngesizathu sokuba ulitshate. Ukucinga ngeempawu ezintle elinazo iqabane lakho kwenza kubekho uxolo yaye kuya kukunceda ulinyamezele xa kukho izinto enahluke kuzo. —Umgaqo weBhayibhile: Roma 14:19.
Cebani ukuchitha ixesha kunye. Kusenokwenzeka ukuba ngaphambi kokuba nitshate, nanidla ngokuchitha ixesha nikunye. Nanikuvuyela ukuchitha ixesha kunye, kodwa kwakufuneka nicebe kwangaphambili. Kutheni ningenzi into efanayo nangoku? Ceba ukuchitha ixesha kunye neqabane lakho njengoko nanisenza ngaphambili. Oko kuya kunenza nisondelelane nize nikwazi ukujamelana neengxaki ezingalindelekanga.—Umgaqo weBhayibhile: IMizekeliso 5:18.
Thetha ngeemvakalelo zakho. Ukuba uye wakhathazwa yinto eliyithethileyo okanye eliyenzileyo iqabane lakho, ungakwazi na ukuyilibala? Ukuba akunakukwazi, lichazele iqabane lakho endaweni yokuvela nje uthule. Thetha ngokuzolileyo nalo ngokukhawuleza, kwangolo suku ukuba kunokwenzeka.—Umgaqo weBhayibhile: Efese 4:26.
Ukuba uye wakhathazwa yinto eliyithethileyo okanye eliyenzileyo iqabane lakho, ungakwazi na ukuyilibala?
Zama ukuqonda umahluko phakathi kwendlela ovakalelwa ngayo kunye nenjongo yeqabane lakho. Kumele ukuba akakho kuni onenjongo yokuvisa omnye ubuhlungu. Kubonise oku ngokuthi ucele uxolo ngokunyanisekileyo kwiqabane lakho ukuba uye walivisa ubuhlungu nangayiphi na indlela. Emva koko thethani ngezinto eninokuzenza ukuze niphephe ukuvisana ubuhlungu ningaqondanga. Sebenzisani icebiso leBhayibhile elithi: “Yibani nobubele omnye komnye, nibe nemfesane, nixolelane ngesisa.” —Efese 4:32.
Yiba nolindelo olusengqiqweni. IBhayibhile ithi abo batshatayo “baya kuba nembandezelo.” (1 Korinte 7:28) Xa ufikelwa yiloo mbandezelo, musa ukukhawuleza ugqibe ekubeni wenze impazamo yokutshata nomntu ongakufanelanga. Endaweni yoko, bambisana neqabane lakho ekucombululeni ukungavisisani kwenu, nize ‘niqhubeke ninyamezelana yaye nixolelana ngesisa.’—Kolose 3:13.


text:
1:1 Ilizwi likaYehova elafika kuZefaniya unyana kaKushi, unyana kaGedaliya, unyana ka-Amariya, unyana kaHezekiya, ngemihla kaYosiya unyana ka-Amon, ukumkani wakwaYuda.
1:2 Ndiya kususa ndiyisuse into yonke ehlabathini; utsho uYehova.
1:3 Ndiya kususa abantu neenkomo; ndiya kususa iintaka zezulu, neentlanzi zolwandle; nezikhubekiso kunye nabangendawo; ndibanqamle abantu emhlabeni; utsho uYehova.
1:4 Ndiya kusolula isandla sam phezu koYuda, naphezu kwabemi bonke baseYerusalem, ndinqamle kuyo le ndawo amasalela akwaBhahali, negama lababingeleli abangengabo, kunye nababingeleli;
1:5 nabaqubuda kumkhosi wezulu phezu kwezindlu, nabaqubudi abazinikela kuYehova ngesifungo, bafunge ukumkani wabo;
1:6 nababuya umva kuYehova, nabangamfunanga uYehova, abangamquqelanga.
1:7 Yithini tu ebusweni beNkosi uYehova; ngokuba isondele imini kaYehova; kuba uYehova ulungise umbingelelo, ungcwalise abamenywa bakhe.
1:8 Kuya kuthi ngemini yombingelelo kaYehova, ndibavelele abathetheli, noonyana bokumkani, nabo bonke abambatha izambatho zolunye uhlanga.
1:9 Ndobavelela ngaloo mini bonke abatsiba embundwini womnyango, abazalisa indlu yenkosi yabo ngogonyamelo nenkohliso.
1:10 Kothi ngaloo mini, utsho uYehova, kuvele izwi lokukhala esangweni leentlanzi, kuvele nokubhomboloza kwesesibini isahlulo somzi, kuvele ukuqhekeka okukhulu ezindulini.
1:11 Bhombolozani, bemi basemgongxweni, kuba badakile bonke abantu bakwaKanan, banqunyulwe bonke abathwali besilivere.
1:12 Kuya kuthi ngelo xesha, ndiyigqutha gquthe iYerusalem ndinezibane, ndiwavelele amadoda agovalele ezintliziyweni zawo; atshoyo ukuthi ezintliziyweni zawo, UYehova akenzi kulungileyo, akenzi nakubi.
1:13 Ubutyebi bawo buya kudywidwa, nezindlu zawo zibe ngamanxuwa; akhe izindlu, angazihlali; atyale izidiliya, angayiseli iwayini yazo.
1:14 Isondele imini enkulu kaYehova, isondele, ikhawulezile kakhulu. Yivani, imini kaYehova! Liyakhala ngokukrakra khona igorha.
1:15 Loo mini yimini yokuphuphuma komsindo, yimini yembandezelo nocutheko, yimini yentshabalala yakwantshabalala, yimini yobumnyama nesithokothoko, yimini yamafu, namafu amnyama;
1:16 yimini yesigodlo nokuhlaba umkhosi emizini enqatyisiweyo, naseluqoqweni olude.
1:17 Ndiya kubabandezela abantu, bahambe ngokweemfama, kuba bonile kuYehova; liphalazwe igazi labo njengothuli, nenyama yabo njengobulongo.
1:18 Nesilivere yabo negolide yabo ayisayi kuba nako ukubahlangula ngemini yokuphuphuma komsindo kaYehova; lotshiswa lonke ihlabathi ngumlilo wekhwele lakhe. Ngokuba uya kubaphelisa, inene, abenze into ekhwankqisayo bonke abemi behlabathi.
2:1 Zihlanganiseni nizihlanganise, luhlangandini lungadaniyo,
2:2 ungekazali ummiselo (kuba imini le idlula njengomququ), kungekanifikeli ukuvutha komsindo kaYehova, ingekanifikeli imini yomsindo kaYehova.
2:3 Funani uYehova, nonke balulamileyo belizwe, bakwenzileyo okusesikweni kwakhe; funani ubulungisa, funani ululamo, mhlawumbi nositheliswa ngemini yomsindo kaYehova.
2:4 Ngokuba iGaza iya kuba sisishiywa, neAshkelon ibe linxuwa; iAshdode iya kugxothwa emini emaqanda, inyothulwe iEkron.
2:5 Uha, abemi becandelo laselwandle, uhlanga lwamaKreti! Ilizwi likaYehova lichasene nani, Kanan, lizwe lamaFilisti. Ndokutshabalalisa ke, kungabikho ukumayo.
2:6 Icandelo laselwandle liya kuba ngamakriwa, nemiqolomba yabalusi, libe zizibaya zempahla emfutshane.
2:7 Loba licandelo lamasalela endlu yakwaYuda; aya kwalusela kulo, abuthe ezindlwini zaseAshkelon ngokuhlwa; kuba uya kuwavelela uYehova uThixo wawo, akubuyise ukuthinjwa kwawo.
2:8 Ndikuvile ukungcikiva kukaMowabhi, nokunyelisa koonyana baka-Amon, ababangcikive ngako abantu bam, bazikhulisa emdeni wabo.
2:9 Ngako oko, ndihleli nje, utsho uYehova wemikhosi, uThixo kaSirayeli, inene, elakwaMowabhi liya kuba njengeSodom, neloonyana baka-Amon libe njengeGomora, libe lilifa lamarhawu, libe sisigingqi setyuwa, kube senkangala kulo, kude kuse ephakadeni. Amasalela abantu bam aya kubaphanga, amaqongqolo ohlanga lwam abadle ilifa.
2:10 Kuya kuba njalo kubo ngenxa yekratshi labo, ngokuba bengcikivile, bazikhulisa kubantu bakaYehova wemikhosi.
2:11 Uyoyikeka uYehova kubo; kuba uyabangcungcuthekisa bonke oothixo behlabathi, ziqubude kuye zonke iziqithi zeentlanga, elowo esendaweni yakhe.
2:12 Nani maKushi, ningababuleweyo ngekrele lam.
2:13 Uya kusolula isandla sakhe ngakwelisentla, ayitshabalalise iAsiriya, ayenze ibe linxuwa iNineve, ayenze umqwebedu onjengentlango.
2:14 Iya kubutha phakathi kwayo imihlambi, izinto eziphilileyo nokuba ziziphi, ziziimfidi; ingcwangube nokhwalimanzi balale emanqanamini; kobakho lizwi leemvumi ezifestileni, amazala emibundwini yeminyango; ngokuba ewuhlubile umsebenzi wabo wemisedare.
2:15 Nguwo lowo umzi obudlamkile, obuhleli ukholosile, obusithi entliziyweni yawo, Ndim kwaphela, akukho wumbi. Utheni na ukuba ube linxuwa, ube sisikhundla samarhamncwa! Bonke abadlulayo kuwo benza umsondlo, baphekuze ngesandla sabo.
3:1 Yeha, umzi oneenkani, ongcolileyo, oxinzelela phantsi!
3:2 Awuphulaphulanga lizwi; awamkelanga ngqeqesho; awukholosanga ngoYehova, awusondelanga kuThixo wawo.
3:3 Abathetheli bawo phakathi kwawo baziingonyama ezibharhulayo; abagwebi bawo baziingcuka zangokuhlwa, ezingabeki nto ukuze ziyigunuze kwakusa.
3:4 Abaprofeti bawo bayaxhaphazela, ngamadoda anginizayo: ababingeleli bawo bayayihlambela ingcwele, bagonyamela umyalelo.
3:5 UYehova ulilungisa esazulwini sawo; akenzi ngabugqwetha; imiso ngemiso ukumisa emhlotsheni okusesikweni kwakhe, angasileli; ke yena onobugqwetha akakwazi ukudana.
3:6 Ndizinqamle iintlanga, zichithakele iingqoqo zezindlu zazo. Ndizonakalisile izitrato zazo, ukuba kungabikho udlula ngazo; idilikile imizi yazo, ukuba kungabikho mntu, kungabikho umiyo kuyo.
3:7 Ndathi kodwa, Mawundoyike, uyamkele ingqeqesho, linganqanyulwa ikhaya lakho, njengako konke endakumisela khona; ke bavuka kusasa, bonakalise ngeentlondi zabo zonke.
3:8 Ngako oko yilindeleni kum, utsho uYehova, ide ibe yimini yokuvuka kwam, ndithimbe. Ngokuba kulunge kum ukuhlanganisa iintlanga, ndibuthe izikumkani, ukuze ndiyiphalaze ingqumbo yam phezu kwazo, konke ukuvutha komsindo wam; kuba liya kutshiswa ngumlilo wekhwele lam lonke ihlabathi.
3:9 Kuba ngelo xesha ndiya kuziguqulela izizwe intetho enyulu, ukuze zinqule igama likaYehova zonke ziphela, zimkhonze ngaxhatha linye.
3:10 Ziya kuthabathela phesheya kwemilambo yakwaKushi, zibazise abandithandayo, intombi yeentsali zam, bengumnikelo wam wokudla.
3:11 Ngaloo mini akuyi kudana ngenxa yeentlondi zakho zonke, owakreqa ngazo kum; ngokuba ngelo xesha ndiya kubasusa phakathi kwakho abadlamkileyo bakho, benekratshi, ungaphindi uzidle ngokwakho entabeni yam engcwele.
3:12 Kanjalo ndiya kusalisa phakathi kwakho abantu abaziintsizana, abazizisweli, abaya kuzimela egameni likaYehova.
3:13 Amasalela akwaSirayeli akayi kwenza ngobugqwetha, akayi kuthetha amanga, aluyi kufumaneka emlonyeni wawo ulwimi lwenkohliso; ngokuba wona aya kudla, abuthe, kungabikho uwothusayo.
3:14 Memelela, ntombi inguZiyon: duma, Sirayeli; vuya, udlamke ngentliziyo yonke, ntombi inguYerusalem.
3:15 UYehova ukususile ukugwetywa kwakho, uzidedisile iintshaba zakho; ukumkani wakwaSirayeli, uYehova, uphakathi kwakho; akusayi kuba sabona bubi.
3:16 Ngaloo mini baya kuthi kwiYerusalem, Musa ukoyika; Ziyon, mazingawi izandla zakho.
3:17 UYehova uThixo wakho uphakathi kwakho, ligorha elisindisayo; unemihlali ngawe, enovuyo; uthe cwaka eluthandweni lwakhe, ugcoba ngawe ememelela.
3:18 Ndiya kubahlanganisa abalilela umthendeleko, bengabakuni; ingcikivo ibaphethe.
3:19 Yabona, ndiya kubenza ngendawo bonke abacinezeli bakho ngelo xesha; ndiyisindise into eqhwalelayo, ndiyihlanganise into egxothiweyo; ndibenze indumiso negama emazweni onke abahlaziswa kuwo.
3:20 Ngelo xesha ndiya kunizisa, ndinibuthe ngexesha elililo; ngokuba ndiya kunenza nibe negama, nidunyiswe phakathi kwezizwe zonke zehlabathi, ekukubuyiseni kwam ukuthinjwa kwenu phambi kwamehlo enu; utsho uYehova.


text:
IMBONISELO 2009-11-01
Intsomi Emva Kwenye
Thelekisa ezi ntsomi noko kufundiswa yiBhayibhile.
Intsomi 1: Umphefumlo Awufi
Funda oko iBhayibhile ikufundisayo ngomphefumlo.
Intsomi 2: Aboni Batsha Esihogweni
Ngaba uThixo onothando uyabathuthumbisa ngokwenene abantu esihogweni ngonaphakade?
Intsomi 3: Bonke Abantu Abalungileyo Baya Ezulwini
Ngaba uninzi lwabantu luza kuphila ezulwini okanye emhlabeni?
Intsomi 4: UThixo Uneziqu Ezithathu
Imfundiso yokuba iziqu ezithathu zikuThixo omnye, soze uyibone nangetshengele eBhayibhileni. Ngoba kutheni?
Intsomi 5: UMariya Ngumama KaThixo
Funda ngendlela okwaqala ngayo ukunqulwa kukaMariya noko kufundiswa yiBhayibhile ngoMariya.
Intsomi 6: UThixo Uyakuvumela Ukunqulwa Kusetyenziswa Izithixo Nemifanekiso Eqingqiweyo
Funda ukuba kwakutheni umpostile uYohane alumkise amaKristu ukuba anganquli izithixo.
Xa Iqabane Lakho Lineentswelo Ezikhethekileyo
Funda ngamacebiso amathathu anokunceda emtshatweni xa elinye iqabane linesigulo esinganyangekiyo.
Ibali Elichukumisayo Lokusinda KweBhayibhile
Funda ngendlela iBhayibhile eyeyasengozini ngayo nendlela esinda ngayo ebonisa ukuba le yincwadi ekhethekileyo.


text:
Ngaba ungathanda ukufunda eli nqaku ngolu lwimi:
IBhayibhile Kwi-Intanethi
INGUQULELO YEHLABATHI ELITSHA YEZIBHALO EZINGCWELE
Ngaba ungathanda ukufunda eli nqaku ngolu lwimi:
1 UPawulos, umpostile kaKristu Yesu ngokuthanda kukaThixo,+ noTimoti+ umzalwana wethu,
2 babhalela abangcwele nabazalwana abathembekileyo ngokumanyene+ noKristu eKolose:
Ngamana ningaba nobubele obungasifanelanga noxolo oluvela kuThixo uBawo wethu.+
3 Sisoloko simbulela+ uThixo uYise weNkosi yethu uYesu Kristu xa sinithandazela,+
4 ekubeni sevayo ngokholo lwenu kuKristu Yesu nothando eninalo ngabo bonke abangcwele+
5 ngenxa yethemba+ enilibekelweyo emazulwini.+ Eli themba naliva ngaphambili ngokuxelwa kwenyaniso yeendaba ezilungileyo+
6 eziye zabakho kuni, kwananjengoko zivelisa isiqhamo+ yaye zisanda+ kulo lonke ihlabathi+ kanye njengoko zisenza kwanaphakathi kwenu, kususela ngemini enabuvayo naza nabazi ngokuchanileyo ububele obungasifanelanga+ bukaThixo ngenyaniso.+
7 Oko nakufunda kuEpafra+ ikhoboka elilidlelane lethu eliyintanda, ongumlungiseleli othembekileyo kaKRISTU ngenxa yethu,
8 nowasityhilela uthando lwenu+ lokomoya.
9 Kungenxa yoko le nto nathi, kususela kwimini esakuvayo oko, singayekanga ukunithandazela+ nokunicelela ukuba nizaliswe ngolwazi oluchanileyo+ lokuthanda kwakhe kubulumko bonke+ nokuqiqa kokomoya,+
10 ukuze nihambe ngokumfaneleyo+ uYehova+ nize nimkholise ngokupheleleyo njengoko niqhubeka nivelisa isiqhamo kuwo wonke umsebenzi olungileyo+ lusanda nolwazi lwenu oluchanileyo+ ngoThixo,
11 nisomelezwa ngawo onke amandla ukusa kumkhamo wamandla akhe azukileyo+ khon’ ukuze ninyamezele+ ngokupheleleyo nize nizeke kade umsindo ninovuyo,
12 nimbulela uBawo onenze nakufanela ukuba nenxaxheba kwilifa+ labangcwele+ ekukhanyeni.+
13 Wasihlangula kwigunya+ lobumnyama waza wasifudusela+ kubukumkani+ boNyana wothando lwakhe,+
14 ekuthe ngaye sakukhululwa ngentlawulelo, saxolelwa izono zethu.+
15 Ungumfanekiso+ kaThixo ongabonakaliyo,+ izibulo+ kwindalo yonke;
16 ngenxa yokuba zadalwa ngaye+ zonke ezinye izinto emazulwini nasemhlabeni, izinto ezibonakalayo nezinto ezingabonakaliyo, kungakhathaliseki enoba ziitrone okanye ubukhosi okanye oorhulumente okanye amagunya.+ Zonke ezinye izinto zidalwe ngaye+ yaye zidalelwe yena.
17 Kanjalo, ungaphambi kwazo zonke ezinye izinto+ yaye zenziwa zabakho ngaye zonke ezinye izinto,+
18 kwaye uyintloko yomzimba, olibandla.+ Usisiqalo, izibulo kwabafileyo,+ ukuze abe ngowokuqala+ kwizinto zonke;
19 ngenxa yokuba uThixo wakubona kulungile ukuba konke ukuzala+ kuhlale kuye,
20 nokuba ngaye aphinde axolelanise+ kuye ngokwakhe zonke ezinye izinto+ ngokwenza uxolo+ ngegazi+ awaliphalaza kwisibonda sentuthumbo,+ kungakhathaliseki enoba zizinto ezisemhlabeni okanye izinto ezisemazulwini.
21 Eneneni, nina enanikhe nangabahlukanisiweyo+ neentshaba ngenxa yokuba iingqondo zenu zazikwimisebenzi engendawo,+
22 uye ngoku waphinda wanixolelanisa+ ngomzimba wenyama walowo ngako ukufa kwakhe,+ ukuze anizise ningcwele yaye ningenasiphako+ kwaye ningamangaleleki+ phambi kwakhe,
23 ukuba nje, kambe ke, niyaqhubeka elukholweni,+ nimiselwe kwisiseko+ yaye niqinile+ ibe ningashenxiswa kwithemba lezo ndaba zilungileyo nazivayo,+ nezathi zashunyayelwa+ kwindalo yonke+ ephantsi kwezulu. Mna Pawulos ndaba ngumlungiseleli wezi ndaba zilungileyo.+
24 Ngoku ndinemihlali ngokubandezeleka kwam ngenxa yenu,+ kuba ngale ndlela, ndizalisa oko kusileleyo kwiimbandezelo+ zikaKRISTU enyameni yam ngenxa yomzimba wakhe, olibandla.+
25 Ndenziwa umlungiseleli+ weli bandla nguThixo owandinika ubugosa+ ngenxa yezilangazelelo zenu ukuze ndilishumayele ilizwi likaThixo ngokupheleleyo,
26 imfihlelo engcwele+ eyayifihliwe ukususela kwiinkqubo zezinto zexesha elidluleyo+ nokususela kwizizukulwana ezidluleyo. Kodwa ngoku ibonakalisiwe+ kwabo bangcwele bakhe,
27 athe uThixo wakholiswa kukubazisa oko bukuko ubutyebi obuzukileyo+ bale mfihlelo ingcwele+ phakathi kweentlanga. InguKristu+ ngokumanyene nani, ithemba lozuko lwakhe.+
28 Nguye esimvakalisayo,+ siluleka wonke umntu yaye sifundisa wonke umntu ngabo bonke ubulumko,+ ukuze sinikele wonke umntu ephelele+ ngokumanyene noKristu.
29 Ngenxa yoku ndisebenza nzima ngenene, ndizibhokoxa+ ngokuvumelana nokusebenza+ kwakhe okusebenzayo kum ngamandla.+
Yithumele
Yithumele
Kolose 1
Inguqulelo Yehlabathi Elitsha YeZibhalo Ezingcwele
https://www.jw.org/finder?docid=1011452&Book=51&Chapter=1&wtlocale=XO&srcid=share
IsiXhosa
mailto:?body=Funda IBhayibhile Kwi-intanethi%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D51%26Chapter%3D1%26wtlocale%3DXO%26srcid=share&subject=Funda IBhayibhile Kwi-intanethi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
Ibali 38: Iintlola Ezili-12
KHANGELA ezi ziqhamo zithwelwe ngala madoda. Khangela ubukhulu besaa sihlahla seediliya. Kufuneka amadoda amabini ukuze asithwale ngesibonda. Yaye khangela amakhiwane neerharnati. Zazivela phi ezi ziqhamo zihle kangaka? Kwilizwe lakwaKanan. Khumbula ukuba, kwaKanan kulapho kwakha kwahlala uAbraham, uIsake noYakobi. Kodwa ngenxa yendlala apho, uYakobi wafudukela eYiputa nentsapho yakhe. Ngoku, malunga nama-216 eminyaka kamva, uMoses ukhokela amaSirayeli ukubuyela kwaKanan. Bafike entlango endaweni ekuthiwa kuseKadeshe.
Kuhlala abantu ababi ezweni lakwaKanan. Ngoko uMoses uthumela iintlola ezili-12, aze athi kuzo: ‘Khangelani ukuba baninzi kangakanani na abantu abahlala apho, nokuba bomelele kangakanani na, nikhangele ukuba umhlaba mhle na ekulimeni, nize neziqhamo zelo lizwe.’
Ekubuyeleni kweentlola eKadeshe, zithi kuMoses: ‘Okunene lilizwe elihle.’ Yaye ukungqina oko, zibonisa uMoses iziqhamo zalo. Kodwa iintlola ezili-10 zithi: ‘Abantu abahlala kulo bakhulu yaye banamandla. Sobulawa ukuba sizama ukulithabatha elo lizwe.’
AmaSirayeli ayoyika ekuveni oku. Athi: ‘Ngekulungile ukuba besifele eYiputa okanye apha entlango. Sobulawa edabini, yaye abafazi bethu nabantwana baya kuthinjwa. Masizinyulele inkokeli entsha endaweni kaMoses, size sibuyele eYiputa!’
Kodwa iintlola ezimbini zithembele kuYehova, yaye zizama ukubazolisa abantu. Amagama azo nguYoshuwa noKalebhi. Zithi: ‘Musani ukoyika. UYehova unathi. Koba lula ukulithabatha ilizwe.’ Kodwa abantu abaphulaphuli. Bafuna ukumbulala uYoshuwa noKalebhi.
Oku kumenza abe nomsindo uYehova, aze athi kuMoses: ‘Akukho namnye kubantu abaneminyaka engama-20 ubudala nangaphezulu oya kungena elizweni lakwaKanan. Bayibonile imimangaliso endayenza eYiputa nalapha entlango, kodwa sekunjalo abandithembi. Ngoko baya kubhadula entlango iminyaka engama-40 de kufe owokugqibela umntu. NguYoshuwa noKalebhi kuphela abaya kungena elizweni lakwaKanan.’
Imibuzo
- Yintoni oyiphawulayo ngesihlahla seediliya esikulo mfanekiso, yaye sivela phi?
- Kutheni uMoses ethumela iintlola ezili-12 kwilizwe laseKanan?
- Yiyiphi ingxelo enikelwa ziintlola ezilishumi kuMoses?
- Iintlola ezimbini zikubonisa njani ukuthembela kwazo kuYehova, yaye ngoobani amagama azo?
- Kutheni uYehova enomsindo, yaye uthini kuMoses?
Imibuzo eyongezelelekileyo
- Funda iNumeri 13:1-33.
Ngoobani abakhethelwa ukuya kuhlola ilizwe, yaye baba naliphi ilungelo elingathethekiyo? (Num. 13:2, 3, 18-20)
Kutheni uYoshuwa noKalebhi babenembono eyahlukileyo kweyezinye iintlola, yaye oku kusifundisa ntoni? (Num. 13:28-30; Mat. 17:20; 2 Kor. 5:7)
- Funda iNumeri 14:1-38.
Sisiphi isilumkiso esifanele sisithobele esiphathelele ukumbombozelela abameli bakaYehova basemhlabeni? (Num. 14:2, 3, 27; Mat. 25:40, 45; 1 Kor. 10:10)
INumeri 14:24 isibonisa njani ukuba uYehova unomdla kumkhonzi wakhe ngamnye? (1 Kum. 19:18; IMize. 15:3)
Funda Okungakumbi
Ikhadi LeBhayibhile LikaYoshuwa
UYoshuwa namajoni akhe azidiliza njani iindonga zaseYeriko? Printa eli khadi leBhayibhile uze ufunde ngeli gorha kuthethwa ngalo.


text:
Ngaba ungathanda ukufunda eli nqaku ngolu lwimi:
IBhayibhile Kwi-Intanethi
INGUQULELO YEHLABATHI ELITSHA YEZIBHALO EZINGCWELE
Ngaba ungathanda ukufunda eli nqaku ngolu lwimi:
7 Ke kaloku kwathi ngemihla ka-Ahazi+ unyana kaYotham unyana kaUziya, ukumkani wakwaYuda, uRetsin+ ukumkani waseSiriya noPeka+ unyana kaRemaliya, ukumkani wakwaSirayeli, weza eYerusalem ukuba alwe nayo, kodwa akakwazanga ukulwa nayo.+
2 Kwanikelwa ingxelo endlwini kaDavide, kusithiwa: “ISiriya yayame ngoEfrayim.”+
Yaza intliziyo yakhe nentliziyo yabantu bakhe yaqalisa ukugubha, njengokushukunyiswa kwemithi yehlathi ngumoya.+
3 Waza wathi ke uYehova kuIsaya: “Khawuhambe, nceda, uhlangabeze uAhazi, wena noShehare-yashubhi+ unyana wakho, ekupheleni komsele wechibi+ eliphezulu ngakuhola wendlela ongasentsimini yomcoci weempahla.+
4 Kwaye umele uthi kuye, ‘Zilinde uze uhlale ungaphazamiseki.+ Musa ukoyika, nentliziyo yakho mayingaphakuzeli+ ngenxa yeencam ezimbini zezi zikhuni ziqhumayo, ngenxa yokuvutha komsindo kaRetsin neSiriya nonyana kaRemaliya,+
5 ngenxa yokuba iSiriya kunye ne-Efrayim nonyana kaRemaliya bacebe okubi ngawe, besithi:
6 “Masinyuke nxamnye nelakwaYuda size silahlukanise, sizithabathele lona ngokutyhoboza; yaye masimisele omnye ukumkani njengomlawuli ngaphakathi kwalo, unyana kaTabheheli.”+
7 “‘Itsho iNkosi enguMongami uYehova ukuthi: “Oko akuyi kuma, kungayi kubakho.+
8 Kuba intloko yeSiriya yiDamasko, nentloko yeDamasko nguRetsin; kwisithuba nje seminyaka engamashumi amathandathu anesihlanu uEfrayim uya kwaphulwa angabi sisizwana.+
9 Intloko yakwaEfrayim yiSamariya,+ nentloko yeSamariya ngunyana kaRemaliya.+ Ukuba aninalukholo, aniyi kuhlala ixesha elide.”’”+
10 Waza uYehova wahlabela mgama wathi kuAhazi:
11 “Zicelele umqondiso kuYehova uThixo wakho,+ uwenze nzulu njengeShiyol okanye uwenze uphakame njengemimandla ephezulu.”
12 Kodwa uAhazi wathi: “Andiyi kuwucela, ndingayi kumvavanya uYehova.”
13 Waza waqhubeka wathi: “Khanincede, niphulaphule, ndlu kaDavide. Kuyinto encinane na kuni ukudinisa abantu, ukude nidinise noThixo wam?+
14 Ngoko ke uYehova ngokwakhe uya kuninika umqondiso: Khangelani! Intombi+ okunene iya kumitha,+ izale unyana,+ ize imbize ngegama elinguImanuweli.
15 Uya kudla ibhotolo nobusi ngexesha lokwazi kwakhe indlela yokugatya okubi nokunyula okulungileyo.+
16 Kothi ngaphambi kokuba inkwenkwe leyo iyazi indlela yokugatya okubi nokunyula okulungileyo,+ ube umhlaba waba kumkani babini bankwantyisayo ushiywe ngokupheleleyo.+
17 UYehova uya kukuzisela wena+ nabantu bakho nendlu kayihlo imihla ekungazange kubekho injengayo ukususela kumhla wokumka kukaEfrayim ecaleni kukaYuda,+ oko kukuthi, ukumkani waseAsiriya.+
18 “Kuya kuthi ngaloo mini uYehova azibethele umlozi iimpukane ezikwisiphelo semijelo yomNayile waseYiputa neenyosi+ ezikwilizwe laseAsiriya,+
19 yaye ngokuqinisekileyo ziya kungena zize zihlale, zonke, ezintlanjeni ezisengxondorheni nasezimfanteni zeengxondorha nakwiintshinyela zameva zonke neendawo zonke ezinamanzi.+
20 “Ngaloo mini, ngencakuba eqeshiweyo kummandla woMlambo,+ ngokumkani waseAsiriya kanye,+ uYehova uya kuyicheba intloko noboya beenyawo, kwaye iya kutshayela kwaneendevu ezo.+
21 “Kuya kuthi ke ngaloo mini umntu asindise ithokazi lenkomo nezimvu ezimbini.+
22 Kuya kuthi ke, ngenxa yentabalala yemveliso yobisi, adle ibhotolo; ngokuba baya kudla ibhotolo nobusi+ bonke abaseleyo phakathi kwelizwe.
23 “Ngaloo mini yonk’ indawo eyayifudula inewaka lemidiliya, exabisa amaqhosha esilivere aliwaka,+—iya kuba yeyamatyholo anameva nokhula.+
24 Uya kuba lapho ngeentolo nesaphetha,+ ngenxa yokuba lonke ilizwe liya kuba ngamatyholo anameva nokhula kuphela.
25 Yaye zonke iintaba ekwakufudula kususwa kuzo izityalo eziyinkathazo ngamakhuba—akuyi kuya kuzo ngenxa yokoyika amatyholo anameva nokhula; ziya kuba ngamadlelo eenkomo nezimvu.”+
Yithumele
Yithumele
Isaya 7
Inguqulelo Yehlabathi Elitsha YeZibhalo Ezingcwele
https://www.jw.org/finder?docid=1011452&Book=23&Chapter=7&wtlocale=XO&srcid=share
IsiXhosa
mailto:?body=Funda IBhayibhile Kwi-intanethi%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D23%26Chapter%3D7%26wtlocale%3DXO%26srcid=share&subject=Funda IBhayibhile Kwi-intanethi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
Ngaba ungathanda ukufunda eli nqaku ngolu lwimi:
IBhayibhile Kwi-Intanethi
INGUQULELO YEHLABATHI ELITSHA YEZIBHALO EZINGCWELE
Ngaba ungathanda ukufunda eli nqaku ngolu lwimi:
39 “Ngaba uyalazi ixesha elimisiweyo lokuzala kweebhokwe zasezintabeni zengxondorha?+
Ngaba uyabukela xa amaxhamakazi efikelwa+ yinimba yokuzala?
2 Ngaba uyazibala iinyanga ukuze zizaliseke,
Okanye ngaba uyalazi ixesha elimisiweyo lokuba zizale?
3 Ziyaqubuda xa zikhupha amatakane azo,
Xa zisahlukana nenimba yazo.
4 Oonyana bazo bayomelela, baba bakhulu endle;
Eneneni bayemka bangabuyeli kuzo.
5 Ngubani na owathumela iqwarhashe+ likhululekile,
Yaye ngubani owakhulula izibopho ze-esile lasendle,
6 Endilimisele ithafa eliyintlango laba yindlu yalo
Nendawo yalo yokuhlala yaba lilizwe letyuwa?+
7 Liyayihleka ingxokozelo esedolophini;
Ingxolo yalowo ulichwechwelayo+ aliyiva.
8 Likhangela iintaba lifuna idlelo lalo+
Yaye lifuna zonke iintlobo zezityalo eziluhlaza.+
9 Ngaba inqu ifuna ukukukhonza,+
Okanye ngaba iya kuchitha ubusuku emkhumbini wakho?
10 Ngaba uya kubopha inqu uyiqinise ngeentsontelo zayo emjelweni,
Okanye ngaba iya kuerha+ iintili emva kwakho?
11 Ngaba uya kukholosa ngayo ngenxa yokuba amandla ayo emaninzi,
Yaye ngaba ukubulaleka kwakho uya kukuyekela kuyo?
12 Ngaba uya kuthembela kuyo ukuba iya kubuyisela imbewu yakho
Yaye iya kubuthela esandeni sakho?
13 Ngaba iphiko lemazi yenciniba liphaphazele ngovuyo,
Okanye ngaba ineentsiba zengwamza+ noboya?
14 Kuba amaqanda ayo iwashiya emhlabeni
Iwagcine efudumele eluthulini,
15 Yaye iyalibala ukuba unyawo lungawatyumza
Okanye kwanerhamncwa lasendle lingawanyathela.
16 Oonyana bayo ibaphatha rhabaxa, ngokungathi abangobayo+—
Ukubulaleka kwayo kulilize ngenxa yokuba ayinkwantyi.
17 Kuba uThixo uyenze yabulibala ubulumko,
Yaye akayabelanga ukuqonda.+
18 Xa iphaphazela phezulu ngamaphiko ayo,
Iyalihleka ihashe nomkhweli walo.
19 Ngaba ungalinika amandla ihashe?+
Ngaba intamo yalo ungayambesa ngesingci esirhashazayo?
20 Ngaba ungalenza lixhume njengenkumbi?
Indili yokubeth’ ithatha kwalo iyothusa.+
21 Ligquba+ entilini lize ligcobe ngamandla;
Liphuma liye kuhlangabezana nesikrweqe.+
22 Liyayihleka into enkwantyisayo, yaye alinkwantyi;+
Yaye alijiki ngenxa yekrele.
23 Lirhashaza kuwo umphongolo,
Incakuba yomkhonto nentshuntshe.
24 Ngokungqusha nokuba ndlongondlongo liyawuginya umhlaba,
Yaye alikholelwa ukuba sisandi sesigodlo.
25 Sithi sakuvuthelwa isigodlo lithi Heke!
Yaye liliva likude ivumba ledabi,
Ukuxokozela kweenkosana nentlaba-mkhosi.+
26 Ngaba kungenxa yokuqonda kwakho le nto ukhetshe ebhabha aye phezulu,
Ewaneka amaphiko akhe kumoya wasezantsi?
27 Okanye ngaba kungomyalelo wakho oluthi ukhozi+ lubhabhe luye phezulu
Luze lwakhe indlwane yalo phezulu,+
28 Ukuba luhlale phezu kwengxondorha luze luhlale apho ebudeni bobusuku
Ezinyweni lengxondorha nakwindawo engafikelelekiyo?
29 Lulapho lumele lufune ukutya;+
Amehlo alo aqhubeke ekhangela mgama.
30 Namantshontsho alo aqhubeka efunxa igazi;
Yaye apho bakhoyo ababuleweyo, loba lapho.”+
Yithumele
Yithumele
Yobhi 39
Inguqulelo Yehlabathi Elitsha YeZibhalo Ezingcwele
https://www.jw.org/finder?docid=1011452&Book=18&Chapter=39&wtlocale=XO&srcid=share
IsiXhosa
mailto:?body=Funda IBhayibhile Kwi-intanethi%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D18%26Chapter%3D39%26wtlocale%3DXO%26srcid=share&subject=Funda IBhayibhile Kwi-intanethi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
Ngaba ungathanda ukufunda eli nqaku ngolu lwimi:
IBhayibhile Kwi-Intanethi
INGUQULELO YEHLABATHI ELITSHA YEZIBHALO EZINGCWELE
Ngaba ungathanda ukufunda eli nqaku ngolu lwimi:
14 Ke kaloku eIkoniyo+ bangena kunye kwindlu yesikhungu+ yamaYuda baza bathetha ngokokude inkitha enkulu yamaYuda neyamaGrike+ ibe ngamakholwa.
2 Kodwa amaYuda angakholwanga axhokonxa+ abantu beentlanga, abafaka umoya ombi ngakubazalwana.+
3 Bachitha ixesha elide bethetha ngenkalipho ngegunya likaYehova, owanikela ubungqina kwilizwi lobubele bakhe obungasifanelanga ngokunikela imiqondiso nemihlola ukuba yenzeke ngezandla zabo.+
4 Noko ke, inkitha yesixeko yahlukana, yaye bambi babengakumaYuda kodwa abanye bengakubapostile.
5 Ke kaloku xa kwabakho ilinge logonyamelo kubo abantu beentlanga namaYuda nabalawuli bawo, ukuba babaphathe ngokusa baze babagibisele ngamatye,+
6 bona, bakwaziswa ngako, basabela+ kwizixeko zaseLikawoniya, iListra neDerbhe nelizwe elijikelezileyo;
7 yaye apho baqhubeka bezivakalisa iindaba ezilungileyo.+
8 Ke kaloku eListra kwakuhleli indoda ethile eyayilimele ezinyaweni, isisiqhwala ukususela esibelekweni sikanina,+ yaye yayingazange ihambe konke konke.
9 Lo mntu wayephulaphule uPawulos ethetha, owathi yena, ekhangele ngenyameko kuye yaye ebona ukuba wayenokholo+ olungamenza aphile,
10 wathi ngelizwi elikhulu: “Yima nkqo ngeenyawo zakho.” Yaye waxhuma waza waqalisa ukuhamba.+
11 Zaza izihlwele, zibona oko uPawulos wayekwenzile, zaphakamisa amazwi azo, zisithi ngolwimi lwaseLikawoniya: “Oothixo+ baye baba njengabantu yaye bahlile beza kuthi!”
12 Yaye zabiza uBharnabhas ngokuba nguZeyus, kodwa uPawulos zisithi nguHermes, ekubeni wayengulowo ukhokelayo ekuthetheni.
13 Umbingeleli kaZeyus, otempile yakhe yayiphambi kwesixeko, wazisa iinkunzi zeenkomo nezidanga zeentyatyambo emasangweni yaye wayenqwenela ukunikela imibingelelo+ kunye nezihlwele.
14 Noko ke, xa abapostile uBharnabhas noPawulos bevayo ngoko, bakrazula izambatho zabo zangaphezulu baza baxhumela kuso isihlwele, bedanduluka
15 besithi: “Madoda, kutheni nisenza ezi zinto nje? Nathi singabantu+ abanobulwelwe+ obufanayo njengoko ninjalo nani, yaye sivakalisa iindaba ezilungileyo kuni, ukuba nani nijike kwezi zinto zililize+ niye kuThixo ophilayo,+ owenza izulu+ nomhlaba nolwandle nezinto zonke ezikuzo.
16 Kwizizukulwana ezidluleyo wazivumela zonke iintlanga ukuba zihambe ngeendlela zazo,+
17 nangona, eneneni, engazange azishiye yena ngokwakhe ngaphandle kobungqina ngokuba wenza okulungileyo,+ eninika iimvula+ ezivela ezulwini namaxesha emveliso, ezizalisa iintliziyo zenu ngokutya nangokuchwayita.”+
18 Naxa babezitshilo ezi zinto kwaba ngenkankulu ukuzithintela izihlwele ekubingeleleni kubo.
19 Kodwa amaYuda afika evela kwa-Antiyokwe naseIkoniyo aza azeyisela izihlwele,+ yaye zamxuluba uPawulos zaza zamrhuqela ngaphandle kwesixeko, zicinga ukuba ufile.+
20 Noko ke, xa abafundi bamngqongayo, wavuka waza wangena esixekweni. Yaye ngemini elandelayo wemka noBharnabhas baya eDerbhe.+
21 Emva kokuvakalisa iindaba ezilungileyo kweso sixeko nokwenza abafundi abaliqela,+ babuyela eListra naseIkoniyo nakwa-Antiyokwe,
22 besomeleza imiphefumlo yabafundi,+ bebakhuthaza ukuhlala elukholweni, besithi: “Simele singene ebukumkanini bukaThixo ngokuphumela kwiimbandezelo ezininzi.”+
23 Ngaphezu koko, babamisela amadoda amakhulu+ kwibandla ngalinye baza, ngokuthandaza nokuzila ukutya,+ bawanikela kuYehova+ awayengamakholwa kuye.
24 Yaye bayityhutyha iPisidiya baza baya ePamfiliya,+
25 kwaye, emva kokulithetha ilizwi ePerga, behla baya eAtaliya.
26 Ukusuka apho banduluka ngesikhephe besiya kwa-Antiyokwe,+ apho babenikelwe kububele obungasifanelanga bukaThixo ngomsebenzi ababewenze ngokupheleleyo.+
27 Bakuba befikile yaye belihlanganisele ndawonye ibandla, baqala ukubalisa+ izinto ezininzi uThixo awayezenzile ngabo, nokuba wayezivulele iintlanga umnyango wokholo.+
28 Ngoko bachitha ixesha elininzi bekunye nabafundi.
Yithumele
Yithumele
IZenzo 14
Inguqulelo Yehlabathi Elitsha YeZibhalo Ezingcwele
https://www.jw.org/finder?docid=1011452&Book=44&Chapter=14&wtlocale=XO&srcid=share
IsiXhosa
mailto:?body=Funda IBhayibhile Kwi-intanethi%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D44%26Chapter%3D14%26wtlocale%3DXO%26srcid=share&subject=Funda IBhayibhile Kwi-intanethi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
ICANDELO 3
Abantu Basinda KuMkhukula
UThixo utshabalalisa abangendawo aze asindise uNowa nentsapho yakhe
NJENGOKO abantu babesanda, isono nobungendawo zanda ngokukhawuleza emhlabeni. Ekuphela komprofeti owayekho ogama linguEnoki walumkisa abantu esithi ngenye imini uThixo wayeza kubatshabalalisa abangendawo. Sekunjalo, ubungendawo banwenw’ okomlilo wedobo. Ezinye iingelosi zamvukela uYehova ngokushiya ikhaya lazo lasezulwini, zazambathisa imizimba yabantu, zaza zazithabathela abafazi abangabantu. Ezo ngelosi zalala nabo bafazi baza bazala abantwana abangamabhastile—iingxilimbela ezazixhaphaza abantu ekwakusithiwa ziiNefili nezabangela ugonyamelo nophalazo-gazi olungathethekiyo emhlabeni. Yaba buhlungu gqitha intliziyo kaThixo xa ebona indalo yakhe esemhlabeni isonakaliswa.
Emva kokufa kukaEnoki, kwabakho enye indoda eyayahlukile kwabo bantu bangendawo. Igama layo nguNowa. Yena nentsapho yakhe bazama ukwenza okulungileyo emehlweni kaThixo. Xa uThixo wagqiba ekubeni atshabalalise abangendawo ababephila ngelo xesha, wayezimisele ukumkhusela uNowa kunye nezilwanyana. Ngoko wamxelela ukuba akhe umkhombe—inqanawa enkulu ende. UNowa, intsapho yakhe kunye neqela lezilwanyana ezahlukahlukeneyo babeza kuhlala kuyo ukuze basindiswe kumkhukula womhlaba wonke owawuza kufika. UNowa wamthobela uThixo. Kuloo mashumi eminyaka uNowa wayichitha esakha umkhumbi, ‘wayekwangumshumayeli wobulungisa.’ (2 Petros 2:5) Walumkisa abantu ngoMkhukula ozayo kodwa abazange banikele ingqalelo. Lada lafika ixesha lokuba yena, intsapho yakhe nezilwanyana bangene kuloo mkhumbi. Emva kokungena kwabo uThixo waluvala ucango. Yagaleleka ke imvula.
Kwanetha izandyondyo zemvula kangangeentsuku ezingama-40 nobusuku obungama-40 de wonke umhlaba wagutyungelwa ngamanzi. Abangendawo batshabalala. Kwiinyanga kamva, njengoko amanzi ayewutha, umkhumbi wazinza phezu kwentaba. Ngexesha ababephuma ngalo apho, babesele begqibe unyaka kuloo mkhumbi. Ebulela, uNowa wanyusa umbingelelo kuYehova. UThixo waqinisekisa uNowa nentsapho yakhe ukuba akasayi kuphinda atshabalalise abantu ngomkhukula. UYehova wamisela umnyama njengesiqinisekiso soko.
Emva koMkhukula, uThixo wanika abantu imiyalelo emitsha. Wabanika imvume yokutya inyama yezilwanyana. Kodwa wabayalela ukuba bangalityi igazi. Kwakhona wayalela inzala kaNowa ukuba izalise umhlaba, kodwa abanye abazange bathobele. Balandela inkokeli yabo uNimrodi bazakhela inqaba enkulu kwisixeko saseBhabheli, kamva esabizwa ngokuba yiBhabhiloni. Babefuna ukuvukela umyalelo kaThixo wokuba basasazeke kuwo wonke umhlaba. Kodwa uThixo walitshitshisa elo cebo ngokudubaduba ulwimi lwabo baza bathetha ngeelwimi ezahlukahlukeneyo. Ekubeni babengavisisani ngentetho, bayeka ukwakha loo nqaba baza bachithakala.
—Oku kusekelwe kwiGenesis isahluko 6 ukusa kwese-11; kuYude 14, 15.
Funda Okungakumbi
“Wahamba NoThixo Oyinyaniso”
Ziziphi iingxaki uNowa awajongana nazo ekukhuliseni abantwana? Balubonisa njani ukholo ekhwakheni umkhombe?


text:
EGoli
iGoli sisisixeko esiseMzantsi Afrika. Likomkhulu lePhondo laseRhawutini. Esi sixeko saafunyanwa ngomhla wesi-4 kweyeDwarha, ngo-1886 kwaye inentengiso ekukhuseleko oluphezulu kwezentengiso, nto leyo eyenza okokuba ine yeyona inentengiso enkulu kwi-afrika iphela.
Izakhiwo zaseGoli zezona zakhe zande e-Afrika, i-Carlton Centre (inamabali angama-50) nekusesona sakhiwo sakhe saside, isakhiwo eside saseHillbrow (esibude bungama-270 metres, or 90 stories). Igama lesiteketiso lesi sixeko kuthiwa yi-Goli, nto leyo ethetha okokuba "yindawo yegolide". iiphecenti ezingamashumi amane zegolide yehlabathi ifunyenwe apha. Template:Fact Iziko lasegoli eligcina izilwanyana laafunyanwa ngo-1904, kwaye ngokwembali, belisoloko liphantsi kweliso likwalawulwa sesixeko saseGoli. Ligcine amabhere amabini kuphela e-Africa. Igoli eli alibonwa njengeziko lokutyelela apha eMzantsi Afrika, koko libonwa njengesixeko sokushishina.
Igoli linemozulu etshinatshintayo (Cwb in the Koeppen climate classification).
uNelson Mandela walishiya eli phakade elapha eGoli ngomhla wesi-5 kweyoMnga ngo-2013, eneminyaka engama-95 ubudala. Wayewongwe ngembasa "yokukhululeka kwesi Sixeko".


text:
ISAHLUKO SESHUMI ELINANYE
Wabukela Waza Walinda
1, 2. Nguwuphi umsebenzi onzima ekwakufuneka awenze uEliya, yaye wayehluke ngaziphi iindlela kuAhabhi?
UELIYA wayekulangazelela ukuba kunye noBawo wakhe wasezulwini. Kodwa isihlwele sabantu esasimngqongile sasibona umprofeti wokwenyaniso obiza umlilo ezulwini yaye uninzi lwabo babezithandisa kuye. Ngaphambi kokuba uEliya anyuke aye kwiNtaba yeKarmele aze athethe noYehova uThixo ngasese ngomthandazo kwakufuneka enze umsebenzi onzima. Kwakufuneka athethe noKumkani uAhabhi.
2 UAhabhi noEliya babengafani. UAhabhi wayenxiba iimpahla ezintle zokumkani, engumntu obawayo nomwexuki ongenamqolo. UEliya wayenxiba ingubo yomprofeti
3, 4. (a) Yintoni eyayisenza olu ibe lusuku olubi kuAhabhi nabanqulil bakaBhahali? (b) Siza kuhlolisisa yiphi imibuzo?
3 KuAhabhi nabanye abanquli bakaBhahali olu yayilusuku olubi. Unqulo lobuhedeni olwaluxhaswa nguAhabhi nenkosikazi yakhe uKumkanikazi uIzebhele lwezizwe ezilishumi zobukumkani bakwaSirayeli lwangqineka lububuxoki. UBhahali kwafumaniseka ukuba uliqothaqikili. Lo thixo ungaphiliyo akazange akwazi nokuzisa nje umlilo nakuba abaprofeti bakhe babembongoza, bengqungqa yaye bezicenta de kwatsaza igazi. UBhahali akazange abakhusele abantu abangama-450 xa babebulawa nto leyo yayibafanele. Kodwa lo thixo wobuxoki wayesilele nakwenye into yaye lo nto yayisele iza kutyhilwa. Ngaphezu kweminyaka emithathu, abaprofeti bakaBhahali babongoza uthixo wabo ukuba aphelise imbalela eyayithwaxa ilizwe, kodwa uBhahali akazange akwazi. Kungekudala, uYehova wayeza kubabonisa ukuba wayenguThixo wokwenyaniso ngokuyiphelisa imbalela.
4 UYehova wayeza kukwenza nini oko? UEliya wayeza kuziphatha njani de kube lelo xesha? Yaye sinokufunda ntoni kule ndoda yokholo? Makhe sibone njengokuba siza kuhlolisisa le ngxelo.
Umthandazo Wakhe
5. Wathini uEliya kuAhabhi, yaye ikho into eyafundwa ngulo kumkani ungendawo kwezi zinto zenzekayo?
5 UEliya waya kuAhabhi waza wathi: “Hamba, uye kudla usele; kuba kuvakala isandi sengxokozelo yezantyalantyala zemvula.” Ngaba ikho into eyafundwa ngulo kumkani ungendawo kwezi zinto zenzekayo? Le ngxelo ayitsho ngokungqalileyo, kodwa siphawula apha ukuba kwakungekho mazwi abonisa inguquko, akukho sicelo asenzileyo kumprofeti ukuze athethe noYehova aze acele uxolo. Akunjalo, uAhabhi “wenyuka waya kudla wasela.” (1 Kum. 18:41, 42) Kuthekani ngoEliya?
6, 7. Wathandazela ntoni uEliya, yaye ngoba?
6 “Yena uEliya, wenyuka waya encotsheni yeKarmele waza wabuthuma emhlabeni wafaka nobuso bakhe phakathi kwamadolo akhe.” Ngoxa uAhabhi wayesaye kufumana into etyiwayo, uEliya wafumana ithuba lokuthandaza kuYise osezulwini. Phawula indlela echazwa ngayo indlela awayeme ngayo—uEliya esemhlabeni intloko yakhe wayigoba kangangokuba ubuso bakhe babukufuphi namadolo akhe. Wayesenza ntoni uEliya? Akuyomfuneko ukuba siqashele. EBhayibhileni, kuYakobi 5:18 isichazela ukuba uEliya wathandazela ukuba imbalela iphele. Lo mthandazo wayewenzela encotsheni yeKarmele.
7 Ngaphambilana, uYehova wayethe: “Ndizimisele ukunisa imvula phezu komhlaba.” (1 Kum. 18:1) Ngoko ke, uEliya wayethandazela ukuba ukuthanda kukaYehova kwenzeke, kanye njengokuba noYesu wafundisa abalandeli bakhe ukuba bakuthandazele emva kweminyaka eliwaka.
8. Umzekelo kaEliya usifundisa ntoni ngomthandazo?
8 Umzekelo kaEliya usifundisa okuninzi ngomthandazo. Eyona nto wayecinga ngayo uEliya kukwenzeka kokuthanda kukaThixo. Xa sithandaza kuhle ukukhumbula ukuba: “Kungakhathaliseki ukuba yintoni na esiyicelayo ngokuvumelana nokuthanda kwakhe [uThixo], uyasiva.” (1 Yoh. 5:14) Licacile elokuba kufuneka sikwazi ukuthanda kukaThixo ukuze imithandazo yethu iviwe
Ukuqiniseka Nokubukela
9. Yintoni uEliya awathi umlindi wakhe makayenze, yaye ziziphi izifundo ezimbini esiza kuziqwalasela?
9 UEliya wayeqinisekile ukuba uYehova wayeza kwenza okuthile ukuze aphelise imbalela kodwa wayengaqinisekanga ukuba wayeza kukwenza nini. Ngoko ke, wenza ntoni lo mprofeti njengokuba wayesalindile? Phawula indinyana 43, ithi: “Wathi kumlindi wakhe: ‘Nceda unyuke. Khangela kwicala elingaselwandle.’ Ngoko wenyuka wajonga waza wathi: ‘Akukho nto konke konke.’ Yaye wahlabela mgama wathi, ‘Buyela kwakhona,’ kwada kwaba zizihlandlo ezisixhenxe.” (1 Kum. 18:43) Umzekelo kaEliya usifundisa ubuncinane izinto ezimbini. Okokuqala, phawula indlela lo mprofeti awayeqiniseke ngayo. Okwesibini phawula ukuba wayebukele.
UEliya wafuna ubungqina boko kwakuza kwenziwa nguYehova
10, 11. (a) Wabonisa njani uEliya ukuba uthembele kuYehova? (b) Ngaba nathi sinako ukuba nentembelo efanayo?
10 Kuba uEliya wayemthembile uYehova, ngolangazelelo wayefuna ubungqina boko wayeza kukwenza. Wathumela umlindi wakhe kwindawo ephakamileyo ukuze ajonge esibhakabhakeni nantoni na engumqondiso wokuba kwakuza kuna. Emva kokuba ebuyile, umlindi weza nendaba ezimbi: “Akukho nto konke konke.” Kwakuzole nasebukhweni bezinja yaye kwakungekho mafu esibhakabhakeni. Ngaba ikho into oyiphawulayo engaqhelekanga? Khumbula ukuba uEliya wayesand’ ukuchazela uAhabhi esithi: “Kuvakala isandi sengxokozelo yezantyalantyala zemvula.” Lo mprofeti wayeyithatha phi le nto wayeyithetha kuba kwakungekho mafu abonisa ukuba kwakuza kuna?
11 UEliya wayesazi isithembiso sikaYehova. Njengomprofeti nommeli kaYehova wayeqinisekile ukuba uThixo wayeza kuwazalisekisa amazwi Akhe. UEliya wayeqinisekile
12. UEliya wabonisa njani ukuba wayebukele, yaye wasabela njani emva kokuvela kwelifu elincinci?
12 Phawula indlela uEliya awayebukele ngayo. Waphinda wamthumela umlindi wakhe kungekhona isihlandlo esinye okanye ezibini kodwa izihlandlo ezisixhenxe! Khawufan’ ucinge indlela lo mlindi awayedinwe ngayo kukuquqa ebuyelela esenza into enye, kodwa uEliya wayefun’ umqondiso yaye akazange anikezele. Ekugqibeleni emva kwesihlandlo sesixhenxe, umlindi wabuya nengxelo ethi: “Khangela! Kukho ilifu elincinane elinjengentende yomntu linyuka liphuma elwandle.” Ngaba unomfanekiso ngqondweni womlindi olule ingalo esebenzisa intende yesandla ukulinganisa ubungakanani belifu elincinane elinyuka liphuma kuLwandle Olukhulu? Lo mlindi kusenokwenzeka ukuba wayecinga ukuba eli lifu lincinane lalingabalulekanga. Kodwa kuEliya ela lifu lalibaluleke kakhulu. Ngoku unika umlindi wakhe umyalelo ongxamisekileyo: “Nyuka, uthi kuAhabhi, ‘Bopha! Uze uhle ukuze izantyalantyala zemvula zingakubambezeli!’”
13, 14. (a) Singaluxelisa njani uphawu lukaEliya lokubukela? (b) Bubuphi ubungqina esinabo obusenza sibe nemvo yongxamiseko?
13 Kwakhona uEliya usimisela umzekelo omhle. Nathi siphila kwixesha laxa uThixo kungekudala aza kuzalisekisa injongo yakhe. UEliya walindela ukuphelisa imbalela; abakhonzi bakaThixo namhlanje balindele ukupheliswa kwale nkqubo yezinto. (1 Yohane 2:17) De uYehova akwenze oko, kufuneka sihlale silindile njengokuba wenzayo uEliya. UNyana kaThixo uYesu wacebisa abalandeli bakhe esithi: “Hlalani nilindile, ngenxa yokuba aniwazi umhla eza ngawo iNkosi yenu.” (Mat. 24:42) Ngaba uYesu wayethetha ukuba abalandeli bakhe babengazukwazi nowathwethwa ngexesha esasiza kufika ngalo isiphelo? Akunjalo, kuba waxela kwangaphambili ngokuba ihlabathi laliza kuba njani ngaphambi kokuba kufike isiphelo. Sonke sinokufunda ngomqondiso oyintlanganisela “wokupheliswa kwenkqubo yezinto.”
Ilifu elinye elincinane elinyuka liphuma elwandle lalanele ukweyisela uEliya ukuba uYehova kungekudala wayeza kuthabatha inyathelo. Umqondiso wemihla yokugqibela sisizathu esikhulu nangakumbi sokuba sibe nemvo yongxamiseko
14 Nxalenye nganye yalo mqondiso inikela ubungqina. Ngaba obo bungqina busenza sibe nemvo yongxamiseko ekukhonzeni kwethu uYehova? Ilifu elinye elincinane elinyuka liphuma elwandle lalanele ukweyisela uEliya ukuba uYehova kungekudala wayeza kuthabatha inyathelo. Ngaba lo mprofeti uthembekileyo waphoxeka?
UYehova Usinika Isiqabu Neentsikelelo
15, 16. Ziziphi iziganeko ezenzekayo ngokukhawuleza, yaye yintoni ukusenokwenzeka ukuba uEliya wayenqwenela uAhabhi ayenze?
15 Le ngxelo isixelela oku: “Kwathi ngelo xesha amazulu aba mnyama ngamafu nomoya kwaza kwana izantyalantyala zemvula. Yaye uAhabhi waqhubeka ekhwele waya eYizereli.” (1 Kum. 18:45) Iziganeko zenzeka ngokukhawuleza. Ngoxa umlindi kaEliya wayedlulisela isigidimi somprofeti kuAhabhi, ilifu elincinane laba ngamafu amaninzi, azalisa isibhakabhaka yaye kwaba mnyama. Kwabakho isivunguvungu somoya. Ekugqibeleni, emva kweminyaka emithathu enesiqingatha imvula yana kumhlaba wakwaSirayeli. Umhlaba obharhileyo wawudada emanzini. Njengokuba le mvula yayizizantyalantyala umlambo iKishon wawuzele yaye wawusimka negazi labaprofeti bakaBhahali abafileyo. AmaSirayeli atenxileyo nawo anikwa ithuba lokuba alusiphule nengcambu unqulo lukaBhahali kwelo lizwe.
16 UEliya wayeqinisekile ukuba kuza kuba njalo! Mhlawumbi wayezibuza ukuba uAhabhi wayeza kugqiba kwelithini emva kokubona loo mimangaliso isenzeka phambi kwakhe. Ngaba uAhabhi wayeza kuguquka aze alushiye unqulo olungacocekanga lukaBhahali? Iziganeko zolo suku zisinika izizathu ezivakalayo zokwenza utshintsho. Kakade ke, asinakukwazi ukuba wayecinga ntoni uAhabhi ngelo xesha. Ingxelo isixelela nje ukuba ukumkani “waqhubeka ekhwele waya eYizereli.” Ngaba kukho awakufundayo? Ngaba wayezimisele ukutshintsha iindlela zakhe? Okwenzekayo kamva kubonisa ukuba akuzange kube njalo. Usuku lwalungekapheli kuAhabhi
17, 18. (a) Yintoni eyenzeka kuEliya kwindlela eya eYizereli? (b) Yintoni eyayimangalisa ngokubaleka kukaEliya esuka eKarmele esiya eYizereli? (Funda nombhalo osemazantsi.)
17 Umprofeti kaYehova wahamba indlela enye noAhabhi. Indlela yayisende yaye ngaphambili kwakugxovugxovu. Kodwa kwenzeka into engaqhelekanga.
18 “Isandla sikaYehova saba noEliya, wabhinqa esinqeni sakhe waza wabaleka phambi kuka-Ahabhi waya kutsho eYizereli.” (1 Kum. 18:46) Kucacile ukuba “isandla sikaYehova” sasiphezu koEliya ngendlela emangalisayo. IYizereli yayikude malunga neekhilomitha ezingama-30 yaye uEliya wayengelotyendyana. * Yiba nomfanekiso-ngqondweni walo mprofeti ebhinqa esinqeni sakhe izambatho zakhe ezide, esenzela ukuba akwazi ukubaleka, ebaleka kuloo ndlela igxovugxovu
19. (a) Amandla kaEliya awawanikwa nguThixo asikhumbuza ziphi iziprofeto? (b) Njengokuba uEliya wayebalekela eYizereli, yintoni awayeqiniseke ngayo?
19 Wayesikelelwe ngokwenene uEliya! Ukuziva enamandla
20. Sinokuzifumana njani iintsikelelo zikaYehova?
20 UYehova uyakulangazelela ukusisikelela. Ukuze sizifumane, kufuneka senz’ okuthile. NjengoEliya, simele sihlale silindile sihlole ubungqina obubonisa ukuba uYehova uza kuthabatha amanyathelo kula maxesha anzima namaxhaphetshu. NjengoEliya sinezizathu zokuba siqiniseke ngezithembiso zikaYehova, ‘uThixo wenyaniso.’
^ isiqe. 18 Kamsinya nje emva koku, uYehova wayeza kwabela uEliya aqeqeshe uElisha nowayeza kwaziwa ‘njengowagalela amanzi esandleni sikaEliya.’ (2 Kum. 3:11) UElisha waba ngumlindi kaEliya, esenza konke okusemandleni akhe ukuze ancede le ndoda esel’ ikhulile.


text:
“Uze Umthande Ummelwane Wakho Njengawe Siqu”
“Owesibini [umthetho] ngulo, ‘Uze umthande ummelwane wakho njengawe siqu.’”
1, 2. (a) UYesu wathi nguwuphi umyalelo wesibini eMthethweni? (b) Yiyiphi imibuzo esiza kuyiqwalasela?
EVAVANYA uYesu, omnye umFarisi wambuza esithi: “Mfundisi, nguwuphi owona myalelo mkhulu eMthethweni?” Njengokuba kuye kwaboniswa kwinqaku elandulela eli, uYesu waphendula wathi ‘owona myalelo mkhulu nowokuqala’ ngulo: “Uze umthande uYehova uThixo wakho ngentliziyo yakho iphela nangomphefumlo wakho uphela nangengqondo yakho iphela.” Wongezelela wathi: “Owesibini, njengawo, ngulo, ‘Uze umthande ummelwane wakho njengawe siqu.’”
2 UYesu wathi simele sithande ummelwane njengoko sizithanda. Ngoko, simele sizibuze: Ngubani kanye kanye ummelwane wethu? Sinokubonisa njani ukuba siyamthanda?
NGUBANI KANYE KANYE UMMELWANE WETHU?
3, 4. (a) UYesu wenza wuphi umzekelo ukuze aphendule umbuzo othi: “Ngubani ngokwenene ummelwane wam?” (b) UmSamariya wayinceda njani indoda eyayiphangiwe, yabethwa yaza yashiywa isecicini lokufa? (Jonga umfanekiso osekuqaleni.)
3 Xa sicinga ngommelwane, kusenokuthi qatha umntu ohlala kufuphi nathi nongumhlobo wethu. (IMize. 27:10) Kodwa khawucinge ngoko kwathethwa nguYesu xa umntu othile owayezenza ilungisa wambuza oku: “Ngubani ngokwenene ummelwane wam?” Ukuze amphendule, uYesu wenza umzekeliso womSamariya. (Funda uLuka 10:29-37.) Usenokulindela ukuba umbingeleli wakwaSirayeli nomLevi babe ngabamelwane bokwenene xa bebona umntu ophangiweyo, wabethwa waza washiywa esecicini lokufa. Noko ke, kunokuba bamncede basuka bamdlula nje. Le ndoda yancedwa ngumSamariya
4 Ukuze ancede amanxeba ale ndoda aphole, lo mSamariya wawagalela ioli newayini. Washiya needenariyo ezimbini kumgcini wendlu yabahambi, ezazilingana nomvuzo weentsuku ezimbini ukuze ayinyamekele. (Mat. 20:2) Ngoko kulula ukubona ukuba ngubani owazingqina engummelwane wale ndoda yayingxwelerhekile. Umzekelo kaYesu usifundisa ukubonisa uvelwano nothando kummelwane wethu.
5. AmaNgqina kaYehova alubonakalisa njani uthando emva kweNkanyamba uSandy?
5 Kudla ngokuba nzima ukufumana umntu onovelwano njengalo mSamariya. Kunzima nangakumbi kule ‘mihla yokugqibela’ apho izigidi zabantu zingenaluvelwano, zikhohlakele ibe zingathandi kulunga. (2 Tim. 3:1-3) Ngokomzekelo, kusenokuvela iimeko ezinzima ngexesha lentlekele yemvelo. Khawucinge ngoko kwenzekayo xa iNkanyamba uSandy yahlasela iSixeko saseNew York ngo-Oktobha 2012. Abantu abaninzi babengenambane, begodola, bengenazo nezinto eziyimfuneko. Okulusizi kukuba amasela ayezenzela kubantu ababesele bekuloo ntlungu. AmaNgqina kaYehova ayehlukile. Enza amalungiselelo okunceda abazalwana bawo kunye nabanye abantu abahlala kuloo ngingqi. AmaKristu okwenyaniso akwenza oku kuba ethanda ummelwane wawo. Zeziphi ezinye iindlela esinokubonisa ngazo uthando kummelwane?
INDLELA ESINOKUBONISA NGAYO UKUBA SIYAMTHANDA UMMELWANE
6. Umsebenzi wethu wokushumayela udibana njani nokuthanda ummelwane?
6 Nceda abantu usebenzisa iBhayibhile. Xa sishumayela, sinika abamelwane bethu ‘intuthuzelo yeZibhalo.’ (Roma 15:4) Ngokungathandabuzekiyo, sibonisa ukuba siyamthanda ummelwane xa sithetha nabantu ngenyaniso yeBhayibhile kumsebenzi wethu wokushumayela. (Mat. 24:14) Sinelungelo elingathethekiyo lokuvakalisa isigidimi soBukumkani esivela ‘kuThixo onika ithemba’!
7. Yintoni uMthetho Omkhulu, ibe sisikelelwa njani ngokuwuthobela?
7 Sebenzisa uMthetho Omkhulu. Lo mthetho uchazwa kakuhle ngala mazwi kaYesu awawathetha kwiNtshumayelo yakhe yaseNtabeni: “Zonke izinto . . . enifuna abantu bazenze kuni, yenzani ngokunjalo nani kubo; oku, enyanisweni, koko kuthethwa nguMthetho nabaProfeti.” (Mat. 7:12) Xa siphatha abanye ngale ndlela, senza ngokuvisisana noko kuthethwa “nguMthetho” (ukususela kwiGenesis ukusa kwiDuteronomi) “nabaProfeti” (iincwadi zesiprofeto ezikwiZibhalo zesiHebhere). Ezi ncwadi zenza kucace ukuba uThixo uyabasikelela abo babonisa uthando kwabanye. Ngokomzekelo, esebenzisa uIsaya uYehova wathi: “Gcinani okusesikweni, nenze ubulungisa . . . Unoyolo umntu ofayo okwenzayo oku.” (Isa. 56:1, 2) Ngokwenene siyasikelelwa kuba simphatha ngothando nangobulungisa ummelwane.
8. Kutheni simele sithande iintshaba zethu, ibe yintoni enokwenzeka xa sisenjenjalo?
8 Thanda iintshaba zakho. UYesu wathi: “Nivile ukuba kwathiwa, ‘Uze umthande ummelwane wakho, uluthiye utshaba lwakho.’ Ke mna, ndithi kuni: Qhubekani nizithanda iintshaba zenu, nibathandazele abo banitshutshisayo; ukuze nizingqine ningoonyana boYihlo osemazulwini.” (Mat. 5:43-45) Nompostile uPawulos wagxininisa ingongoma efanayo xa wathi: “Ukuba utshaba lwakho lulambile, luphe ukutya; ukuba lunxaniwe, lunike into yokusela.” (Roma 12:20; IMize. 25:21) NgokoMthetho kaMoses, umntu wayemele ancede utshaba lwakhe ngokukhulula iesile lalo eliwiswe kukusindwa ngumthwalo. (Eks. 23:5) Xa bencedana ngolu hlobo, abantu abaziintshaba banokutshintsha babe ngabahlobo. Ekubeni amaKristu ebonakalisa uthando, iintshaba zethu ezininzi ziye zathamba. Ukuba sibonakalisa uthando kwiintshaba zethu
9. UYesu wathini ngokuphathelele ukwenza uxolo nomzalwana wethu?
9 “Phuthuma uxolo nabantu bonke.” (Heb. 12:14) Kakade ke, oku kuquka abazalwana bethu, kuba uYesu wathi: “Ukuba . . . uzisa isipho sakho esibingelelweni, uthi ulapho ukhumbule ukuba umzalwana wakho unento ngakuwe, sishiye isipho sakho apho phambi kwesibingelelo, uze uhambe uye kuxolelana nomzalwana wakho kuqala, wandule ke, wakubuya, unikele isipho sakho.” (Mat. 5:23, 24) UThixo uya kusisikelela xa sibonisa uthando kumzalwana wethu size sithabathe amanyathelo okwenza uxolo kunye naye.
10. Kutheni singamele sibagwebe abanye?
10 Musa ukugweba abantu. UYesu wathi: “Musani ukugweba ukuze ningagwetywa; kuba ngogwebo enigweba ngalo, niya kugwetywa kwangalo nani; nomlinganiselo enilinganisela ngawo, baya kunilinganisela kwangawo nani. Kutheni, ngoko, ukhangela udiza olukwiliso lomzalwana wakho, kodwa ungawuqwalaseli umqadi okwelakho iliso? Okanye ungatsho njani na kumzalwana wakho ukuthi, ‘Ndivumele ndikhuphe udiza elisweni lakho’; ngoxa, khangela! umqadi uselisweni lakho? Mhanahanisindini! Khupha kuqala umqadi kwelakho iliso, yaye uya kwandula ke ubone ngokucacileyo indlela yokukhupha udiza elisweni lomzalwana wakho.” (Mat. 7:1-5) Enjani yona indlela yokusixelela ukuba singagxeki iimpazamo ezincinane zabanye ngoxa thina sinokuba nezinkulu!
INDLELA EKHETHEKILEYO YOKUBONISA UTHANDO KUMMELWANE
11, 12. Yiyiphi eyona ndlela ibalulekileyo yokubonisa ukuba siyamthanda ummelwane?
11 Zininzi iindlela zokubonisa uthando kummelwane wethu. Kodwa uYesu wasifundisa ukuba eyona ndlela kukushumayela iindaba ezilungileyo zoBukumkani. (Luka 8:1) UYesu wayalela abalandeli bakhe ukuba baye “kubenza abafundi abantu beentlanga zonke.” (Mat. 28:19, 20) Xa sinenxalenye ekuzalisekiseni loo myalelo, sizama ukunceda ummelwane wethu ashiye indlela ephangaleleyo esa entshabalalweni aze angene kule imxinwa isa ebomini. (Mat. 7:13, 14) Ngokuqinisekileyo uYehova uya kuyisikelela loo migudu.
12 NjengoYesu sinceda abantu baqonde ukuba bayamdinga uYehova. (Mat. 5:3) Abo basabela kakuhle siye sibancede bamazi ngokubaxelela “iindaba ezilungileyo zikaThixo.” (Roma 1:1) Abo basamkelayo isigidimi soBukumkani baba ngabaxolelanisiweyo noThixo ngoYesu Kristu. (2 Kor. 5:18, 19) Ngoko xa sishumayela iindaba ezilungileyo sibonisa indlela esimthanda ngayo ummelwane ngeyona ndlela ibalulekileyo.
13. Uye uvakalelwe njani xa ufundisa abantu ngoYehova?
13 Ngokulungiselela kakuhle xa siza kubuyela okanye siza kuqhuba izifundo zeBhayibhile, sitsho sikwazi ukufundisa abantu ukuba bathobele uYehova nemilinganiselo yakhe. Abanye kusenokufuneka benze utshintsho ebomini babo. (1 Kor. 6:9-11) Kusivuyisa ngokwenene ukubona indlela uYehova abanceda ngayo ‘abo banotyekelo olufanelekileyo ngobomi obungunaphakade’ ukuze benze utshintsho olufunekayo baze babe ngabahlobo bakhe. (IZe. 13:48) Xa abantu abangenathemba befunda iBhayibhile, baba novuyo baze endaweni yokuxhalaba babe nentembelo kuBawo wethu wasezulwini. Kuyavuyisa ukubukela inkqubela yabo basandul’ ukuyamkela inyaniso. Akuvumi na ukuba kuyintsikelelo ukubonisa uthando kummelwane wethu ngalo msebenzi ubalaseleyo?
INDLELA UPAWULOS AWALUCHAZA NGAYO UTHANDO
14. UPawulos waluchaza njani uthando kweyoku-1 kwabaseKorinte 13:4-8?
14 Ukuba ummelwane simthanda ngendlela eyachazwa nguPawulos, iingxaki zethu ziya kuba mbalwa, sonwabe size sisikelelwe nguThixo. (Funda eyoku-1 kwabaseKorinte 13:4-8.) Makhe sijonge la mazwi kaPawulos aphathelele uthando size sibone indlela esinokuwasebenzisa ngayo xa siqhubana nommelwane wethu.
15. (a) Kutheni simele sibe nomonde nobubele? (b) Kutheni sifanele siphephe ukuba nomona nokuqhayisa?
15 “Uthando luzeka kade umsindo yaye lunobubele.” Kanye njengoko uThixo eye wabonisa umonde nobubele xa eqhubana nabantu abangafezekanga, nathi simele sibe nomonde nobubele xa abanye besenza iimpazamo, bethetha bengacinganga okanye bekrwada. “Uthando alunakhwele.” Abanye abazalwana basenokuba namalungelo ebandleni okanye ezinye izinto esingenazo. Kodwa ukuba sibathanda ngokwenene abazalwana bethu, asiyi kubamonela. Ukongezelela, ukuba sinothando, asizukuqhayisa okanye sikhukhumale likratshi. Kaloku, “amehlo anekratshi nentliziyo ekhukhumeleyo, isibane sabangendawo, zisisono.”
16, 17. Sinokwenza njani ngokuvisisana neyoku-1 kwabaseKorinte 13:5, 6?
16 Uthando luya kusenza simphathe kakuhle ummelwane wethu. Asiyi kumxokisa, sibe izinto zakhe okanye senze nantoni na enokwaphula imithetho nemigaqo kaYehova. Uthando luya kusinceda singacingeli iziqu zethu kuphela kodwa sicingele nabanye.
17 Uthando lokwenene alucaphuki msinya ibe “alunanzondo,” ngokungathi sibhala edolweni xa senziwe into embi ngabantu. (1 Tes. 5:15) Ukuba besinokuba nenzondo, besingayi kumkholisa uThixo, ibe umsindo wethu ubuya kutshisa njengomlilo, wenzakalise thina nabanye abantu. (Lev. 19:18) Uthando lusenza sivuyisane nenyaniso kodwa alusivumeli sibe “nemihlali ngentswela-bulungisa,” nkqu naxa umntu osicaphukisileyo ephathwa kakubi okanye ngokungekho sikweni.
18. Yintoni oyifundayo ngothando kweyoku-1 kwabaseKorinte 13:7, 8?
18 Khawuve ukuba uPawulos uqhubeka eluchaza njani uthando. Uthi uthando “luthwala izinto zonke.” Ukuba umntu usonile kodwa acele uxolo, uthando lusishukumisela ukuba simxolele. Uthando “lukholelwa izinto zonke” eziseLizwini likaThixo luze lusenze sikuxabise ukufundiswa yintlangano yakhe. Uthando “luthemba izinto zonke” eziseBhayibhileni luze lusishukumisele ukuba sixelele abanye ngethemba lethu. (1 Pet. 3:15) Ukanti sithandazela yaye sinethemba lokuba iingxaki esijamelene nazo ziza kugqitha. Uthando “lunyamezela izinto zonke,” enoba soniwe, siyatshutshiswa okanye sijamelene nezilingo. Ngaphezu koko, “uthando aluze lutshitshe.” Luya kubonakaliswa ngabantu abathobelayo ngonaphakade.
QHUBEKA UTHANDA UMMELWANE NJENGAWE SIQU
19, 20. Ziziphi iZibhalo ezisifundisa ukuba sithande ummelwane?
19 Ukuba sisebenzisa isiluleko seBhayibhile, siya kusoloko simthanda ummelwane. Simele sithande bonke abantu enoba ngaboluphi uhlanga. Simele sikhumbule nokuba uYesu wathi: “Uze umthande ummelwane wakho njengawe siqu.” (Mat. 22:39) UThixo noYesu balindele ukuba sithande ummelwane wethu. Nanini na kunzima ukubonisa uthando kummelwane, sinokuthandaza kuThixo sicele umoya wakhe oyingcwele. Ukuba senjenjalo, uYehova uya kusisikelela aze asincede senze izinto ngothando.
20 Umyalelo wokuba sithande ummelwane ubizwa ngokuba ‘ngumthetho wakomkhulu.’ (Yak. 2:8) Emva kokubhekisela kweminye yeMithetho kaMoses, uPawulos wathi: “Nawuphi na omnye umyalelo okhoyo, ushwankathelwa ngeli lizwi, lokuba, ‘Uze umthande ummelwane wakho njengawe siqu.’ Uthando alusebenzi bubi kummelwane kabani; ngoko ke uthando lukukuzaliseka komthetho.” (Roma 13:8-10) Ngoko kufuneka siqhubeke sithanda ummelwane.
21, 22. Kutheni simele sithande uThixo nommelwane?
21 Njengoko sicamngca ngesizathu sokuba sithande ummelwane, kubalulekile nokuba sicingisise nangoko kwathethwa nguYesu esithi uYise wenza “ilanga lakhe liphume kubantu abangendawo nabalungileyo nemvula eyinisa kubantu abangamalungisa nabangengomalungisa.” (Mat. 5:43-45) Kufuneka sithande ummelwane wethu enoba ulilungisa okanye akalilo. Njengoko bekutshiwo ngaphambili, enye indlela yokubonisa olu thando kukumxelela ngoBukumkani. Ezinjani iintsikelelo aya kuzifumana ukuba usabela kakuhle kwezi ndaba zilungileyo!
22 Sinezizathu ezininzi zokuthanda uYehova ngaphandle kwamathandabuzo. Zininzi neendlela zokubonisa uthando lwethu ngommelwane. Ukuba siyamthanda uThixo nommelwane, sithobela imithetho emibini eyeyona mikhulu. Ngaphezu kwako konke, sikholisa uBawo wethu wasezulwini, uYehova.


text:
Ukungavumi Ukwenza Imisebenzi Enento Yokwenza Nomkhosi
Lo mbandela usekelwe kuIsaya 2:4 noYohane 18:36.
EARMENIA
INkundla yaseYurophu Elwela Amalungelo Abantu (i-ECHR) iye yawisa isigwebo esivuyisayo ngoNovemba 27, 2012, kwityala likaKhachatryan ekunye nabanye nxamnye neArmenia. Urhulumente warhuqela amaNgqina ayi-17 enkundleni ngokungekho mthethweni kuba izazela zawo zingawavumeli ukuba enze imisebenzi enento yokwenza nomkhosi. IArmenia iye yawahlawula la maNgqina, kuquka neendleko zawo zenkundla.
Nakubeni ityala likaKhachatryan, elikaBayatyan nxamnye neArmenia kunye namanye aye asiwa kwi-ECHR aza axoxwa ngempumelelo, urhulumente waseArmenia waqhubeka etshutshisa amaNgqina aselula angafuniyo ukuya emkhosini. Noko ke, ngoJuni 8, 2013, urhulumente uye wenza utshintsho kumthetho ophathelele imisebenzi enokwenziwa ngabo bangafuni ukuya emkhosini, ibe kubonakala ukuba uya kunceda bangabandakanyeki nomkhosi. Onke amaNgqina angafuniyo ukuya emkhosini ngenxa yezazela zawo aye akhululwa ngoNovemba 12, 2013, ibe abafana abangamaNgqina abafuna ukwenza eminye imisebenzi bayavunyelwa.
KUMZANTSI KOREA
Ngo-Oktobha 31, 2013, bebeyi-602 abazalwana abasentolongweni. Ukususela ngo-1950, abasemagunyeni boMzantsi Korea baye bagweba amaNgqina kaYehova ayi-17 605, iminyaka eyi-34 184 xa idityaniswe yonke, kuba engavumi ukuya emkhosini ngenxa yezazela zawo.
AmaNgqina amaninzi asentolongweni ebekade evalelwa kwizisele kunye nezaphuli mthetho. Kutshanje abazalwana baye bacela kumphathi weSebe Lezeentolongo ukuba acele abaphathi bentolongo babohlule abazalwana kwamanye amabanjwa. Abaphathi bentolongo bavuma baza babohlula abazalwana abaninzi kwamanye amabanjwa, ngoko ngoAprili 2013, abazalwana abavalelweyo abamalunga ne-75 pesenti bebehlala bebane okanye bebahlanu esiseleni ngasinye. Olu tshintsho lubancede njani abazalwana?
Omnye umzalwana wathi: “Asisahlali nabantu abaziphethe kakubi okanye abathukayo.” Omnye wathi: “Ngoku siyakwazi ukukhuthazana size sibe neentlanganiso zonke.”
Okwangoku, amadoda ayi-56 awayekade engamajoni aza aba ngamaNgqina asaqhubeka emangalelwa, ehlawuliswa aze avalelwe kuba engavumi ukuya emkhosini. Kuba la madoda ebizelwa emkhosini amatyeli aliqela ngonyaka ukuya kutsho kwiminyaka esibhozo, kunzima kuwo ukumelana nale mpatho-mbi.
ESINGAPORE
Nakubeni befake izicelo ezininzi zokwenza eminye imisebenzi, abazalwana abayi-12 bagwetywe ngamnye iinyanga eziyi-39 entolongweni yamabanjwa omkhosi. Omnye umzalwana ugwetywe unyaka entolongweni kuba engavumi ukuya emkhosini.
ETURKMENISTAN
Abazalwana abasithoba babanjwa kuba bengavumi ukuya emkhosini ngenxa yezazela zabo, sithethanje bathothoza izigwebo zabo zeenyanga eziyi-18 ukuya kwiminyaka emibini ibe babethwa kanobom ngoonogada namajoni asentolongweni. Xa aba bazalwana bekhululwa, badla ngokuphinda babanjelwe into efanayo kusithiwa baneenkani baze baphathwe qatha nangakumbi kunakuqala. Amagqwetha amaNgqina ayi-10 angafuniyo ukuya emkhosini, aye afaka izikhalazo kwiKomiti Yamalungelo Abantu Yezizwe Ezimanyeneyo.
Ukungavumi Ukuxhasa Imibhiyozo Yelizwe
Lo mbandela usekelwe kuDaniyeli 3:16-18.
ETANZANIA
INkundla Yezibheno eDar es Salaam, eyona iphakamileyo eTanzania, iye yavuma ngazwi-nye ukuba akuvumelekanga oko kwenziwe sesinye isikolo ngokunika abantwana abahlanu uphum’ aphele saza sanqumamisa abayi-122, kuba nje bengafuni ukucula umhobe wesizwe. Kwisigqibo sale nkundla esapapashwa ngoJulayi 12, 2013, le nkundla yabona ukuba ukholo lwaba bafundi bangamaNgqina lolokwenene yaye babemele bafumane inkululeko yabo yesazela neyonqulo. Ukuzimisela kwaba bafundi ukuhlala bethembekile kuThixo, kunemiphumo emihle kuba kuzukisa igama likaYehova kuncede namaNgqina aseTanzania abe nenkululeko yonqulo.
Inkululeko Yokuthetha
Lo mbandela usekelwe kwiZenzo 4:19, 20.
EKAZAKHSTAN
Olunye uhlolisiso olwenziwe liSebe Lezonqulo lalapho luye lwathi iincwadi zethu eziliqela zineembono neengcamango eziyingozi, luphinde luthi inkcazelo ekuzo ibasa umlilo omkhulu weyantlukwano yabantu neyezonqulo. NgoAprili 6, 2013, amapolisa aseKarabalyk ambonzeleka kwelinye ikhaya kusaqhutywa iintlanganiso, aza ohlutha uncwadi lwethu. NgoJulayi 3, 2013, enye inkundla eseAstana yaxhasa isigqibo sokuyekisa iincwadi zethu eziyi-10, nesokuba kubekho imiqathango kwiincwadi ezingena kweli lizwe. NgoDisemba 2012 amagosa karhulumente aqalisa ukubamba aza arhuqel’ enkundleni abazalwana, kuba esithi bashumayela ngokungekho mthethweni. NgoMatshi 28, 2013, uMbutho Wezonqulo uyalele amaNgqina kaYehova aseKazakhstan ukuba awavumelekanga ukushumayela kwezinye iindawo ngaphandle kwakwizakhiwo zawo zokunqulela. Ukususela ngoJulayi 2013, abasemagunyeni beli sele bese abazalwana noodade abayi-21 ukuba baye kuxoxa amatyala.
Inkululeko Yokuhlanganisana Nokunxulumana
Lo mbandela usekelwe kumaHebhere 10:24, 25.
EAZERBAIJAN
NgoJanuwari 2010 ikomiti esebenza nemibutho yonqulo yala ukuphinda ibhalise amaNgqina kaYehova ngokusemthethweni kuba yayisithi isicelo esasifakwe ngamaNgqina asivumelani nomthetho. Phezu kwayo nje imigudu eliqela eyenziwa ngamaNgqina kaYehova ezama ukulungisa loo ngxaki, abasemagunyeni baqhubeka besala. NgoJulayi 31, 2012, abazalwana bethu basa eli tyala kwi-ECHR, besithi urhulumente wala ilungelo labo lenkululeko yonqulo, xa ngaphandle kwezizathu ezingekho mthethweni esala ukuphinda ababhalise njengombutho wonqulo. Ngaphandle kokuba baphinde babhaliswe, abazalwana bethu abanakuzifumana iingenelo zokuba ngumbutho obhaliswe ngokusemthethweni.
Inkululeko Nokukhuseleka Kwabantu Nezinto Zabo
Lo mbandela usekelwe kumaFilipi 1:7.
EUKRAINE
Nangona amaNgqina eyivuyela inkululeko yawo yonqulo eUkraine, ayangcungcuthekiswa, konakaliswe iiHolo zawo zoBukumkani zize zitshiswe, ibe amapolisa awaphandi kakuhle okanye avalele mntu ngezi zenzo. Akumangalisi ukufumanisa ukuba oku kwenza abachasi bacinge ukuba abazi kuphenduliswa ngoko bakwenzayo. Ngenxa yoko, abazalwana bethu baye bangcungcuthekiswa ngokukodwa ngo-2012 nango-2013. Iziganeko ezihlanu ekuye kwanikelwa ingxelo ngazo, zokonakaliswa nokutshiswa kweeHolo zoBukumkani ngo-2010 zantinga zaya ku-15 ngo-2011, zayi-50 ngo-2012 ibe ebudeni beenyanga ezintlanu zokuqala zika-2013 oku kwenzeke izihlandlo eziyi-23. Iofisi yesebe iye yathatha ezi ziganeko yazisa kwiKomiti Yamalungelo Abantu Yezizwe Ezimanyeneyo.
Ilungelo Lokuzenzela Izigqibo
Lo mbandela usekelwe kwiZenzo 5:29 nakwiZenzo 15:28, 29.
EARGENTINA
Ngentwasahlobo yango-2012, uPablo Albarracini, wadutyulwa kaninzi engenzanga nto, ngoxa kwakuqhekezwa, ibe wabalekiselwa esibhedlele engekho zingqondweni. Wayesandul’ ukutyobela ikhadi legazi elichazayo ukuba akalufuni unyango olusebenzisa igazi. Nangona isibhedlele sasisihlonela isigqibo sakhe, ilungu lentsapho elingeloNgqina lazama ukufumana imvume kwinkundla ukuze kutofelwe igazi kuMzalwan’ uAlbarracini, limi ngelithi kufuneka igazi ukuze kusindiswe ubomi bakhe. Noko ke, iNkundla Ephakamileyo yaseArgentina yammela uMzalwan’ uAlbarracini, ihlonela ilungelo lakhe lokugqiba ngendlela afuna ukunyangwa ngayo nakuba engekho zingqondweni. Akazange atofelwe igazi ibe waphila nje kakuhle, ebulela uYehova ngokumnceda ahlale enyanisekile kulo mba ubalulekileyo.
Amaxhoba Okutshutshiswa Ngenxa Yonqulo
Lo mbandela usekelwe kuLuka 21:12-17.
EKYRGYZSTAN
NgoAprili 16, 2013, enye inkundla yawisa isigwebo esavuyisa abazalwana bethu baseToktogul, apho iHolo yoBukumkani yayitshiswe izihlandlo ezibini ngabantu balapho. Inkundla yabagweba abenzi bobubi yaza yayalela ukuba bakhuphe nemali. Abo babetshotsha phambili kwisihlandlo sokuqala basaxoxa ityala labo ibe oku kunika ithemba lokuba izenzo ezinjengezi kulo mmandla ziya kuphela. Okwangoku, amabandla aza kuyakha kwakhona le Holo yoBukumkani.


text:
Umlinganiselo
Ukwenza ”umlinganiselo” wento kuxa iimpawu ezithile zento zinikwa inombolo. Ukwenza umlinganiselo wento kukubeka ubungakanani bayo ngamanani. Umlinganiselo ungabhalwa ngokuthi kusetyenziswe izinto ezininzi ezahlukileyo .
Yintoni ekungenziwa kuyo umlinganiselo?[tshintsha | edit source]
Izinto ezininzi kungenziwa kuzo umlinganiselo. Ezinye zeempawu zezinto ekungenziwa kuzo umlinganiselo:
- Umgama: Umzekelo, imilinganiselo yomgama ingasetyenziswa ukuphendula le mibuzo ilandelayo:
- ‘’Ubunzima” : Umzekelo, umlinganiselo wobunzima ungasetyenziswa ukuphendula le mibuzo ilandelayo;
-
- “Izinga lobushushu”: Umzekelo, imilinganiselo yobushushu ingasetyenziselwa ukubuza lemibuzo ilandelayo:
-
- ”Ubungakanani”: Umzekelo, umlinganiselo wobungakanani ungasetyenziselwa ukubuza le mibuzo ilandelayo;
- “Uxinzelelo lomoya” Uumzekelo, umlinganiselo woxinzelelo lomoya ungasetyenziselwa ukuphendula le mibuzo ilandelayo;
- Mngakanani umoya endimelwe kukuwufaka kwelikule nqwelo vili lemoto?
- Ingaba izulu lizakuhlala lizolile okanye ingaba sizakuba nesichotho?
- Ingaba iindlebe zam ziyakuva xa ndinyuka laa ntaba?
Ungenza umlinganiselo wezinto ezininzi.
Izinto ekwenziwa kuzo umlinganiselo[tshintsha | edit source]
Uninzi lweempahla xa kusenziwa umlinganiselo wazo kusetyenziswa inombolo kunye [[i-unit of measurement nento yomlinganiselo. Into yomlinganiselo sisixa esimisiweyo. Inombolo ithelekisa impahla kwesa sixa simisiweyo. Oko kuthetha okokuba umthi obude bawo buzimitha eziphindwe kalishumi kuleyo yoluthi ebude buimitha ubude bawo buzimitha ezili-10.
Ulwazi olungomlinganiselo[tshintsha | edit source]
Kukho umba we-mathematics okumgangatho ongasentla, omalunga nokwenziwa komlinganiselo wezinto ngophawu olungaqhelekanga. Lo ke umlinganiselo kuthiwa lulwazi ngomlinganiselo. Umlinganiselo ungakukulingana, ubude bento, okanye bomgama, njalo njalo.


text:
Januwari 2-8
ISAYA 24-28
Ingoma 12 Nomthandazo
Amazwi Okuvula (imiz. 3 nangaphantsi)
UBUTYEBI OBUPHUMA ELIZWINI LIKATHIXO
“UYehova Uyabakhathalela Abantu Bakhe”: (imiz. 10)
Isa 25:4, 5—UYehova uligwiba kubantu abafuna ukumkhonza (ip-1 272 ¶5)
Isa 25:6—UYehova usigcinile isithembiso sakhe sokunika abantu bakhe intabalala yokudla kokomoya (w16.05 24 ¶4; ip-1 273 ¶6-7)
Isa 25:7, 8—Kungekudala isono nokufa ziza kupheliswa ngonaphakade (w14 9/15 26 ¶15; ip-1 273-274 ¶8-9)
-
Ukwemba Ubuncwane ObuseBhayibhileni: (imiz. 8)
Isa 26:15—Sinokumncedisa njani uYehova njengoko ‘esolulela kude imida yelizwe’? (w15 7/15 8 ¶18)
Isa 26:20—Yintoni efaniswa ‘namagumbi angaphakathi’ ekwaprofetwa ngawo? (w13 3/15 23 ¶15-16)
Yintoni endiyifundileyo ngoYehova kufundo lweBhayibhile lwale veki?
Ziziphi iingongoma kufundo lweBhayibhile lwale veki endinokuzisebenzisa entsimini?
-
Ufundo LweBhayibhile: (imiz. 4 nangaphantsi) Isa 28:1-13
YIKHUTHALELE INTSIMI
Lungiselela Iintshumayelo Zale Nyanga: (imiz. 15) Ingxubusho esekelwe “Kwiintshayelelo Onokuzisebenzisa.” Dlala ividiyo yentshumayelo nganye onokuyisebenzisa uze emva koko uxubushe iingongoma eziphambili.
INDLELA YOKUPHILA YAMAKRISTU
Iimfuno zebandla: (imiz.15) Ukuba uyathanda, xubusha nezifundo ezikwiNcwadi Yonyaka. (yb16 140-142)
ISifundo SeBhayibhile Sebandla: (imiz. 30) kr isahl. 6 ¶8-15 nebhokisi ethi, “Iindibano Zokuqala Ezafaka Umfutho Kumsebenzi Wokushumayela”
Impinda Yentlanganiso Elandelwa Ngamagqabantshintshi Entlanganiso Yeveki Elandelayo (imiz. 3)
Ingoma 66 Nomthandazo


text:
Ngaba Niyanceda Xa Kukho Intlekele?
Ewe, amaNgqina kaYehova asoloko enceda xa kukho intlekele. Sinceda amanye amaNgqina nabo bangengawo, ngokuvisisana nalo myalelo weBhayibhile ukweyabaseGalati 6:10: “Masenze okulungileyo kubo bonke, ngokukodwa kwabo bahlobene nathi elukholweni.” Kwakhona sizama ukuthuthuzela nokunika inkxaso engokweZibhalo kubantu abachaphazelekileyo nabafuna uncedo lokwenene ngamaxesha anjalo.—2 Korinte 1:3, 4.
Ukulungiselela Izinto
Emva kwentlekele, abadala bamabandla bazama ukudibana nabo bonke abantu abakumabandla abo ukuze bazi enoba basindile na nokuba banokuncedwa njani. Emva koko basa ingxelo yento eyenzekileyo neyoncedo olusele lwenziwe kwiofisi yesebe yamaNgqina kaYehova ekufutshane.
Ukuba uncedo ekufuneka lwenziwe lungaphezu kwamandla abo, iQumrhu Elilawulayo lamaNgqina kaYehova lenza amalungiselelo okuthumela izinto ezifunekayo. Oku kufana nendlela amaKristu enkulungwane yokuqala awayencedana ngayo xa kukho indlala. (1 Korinte 16:1-4) Iofisi yesebe ekufutshane imisela iKomiti Enceda Ngexesha Lentlekele ukuba ilungiselele ize yalathise indlela yokunceda. AmaNgqina asuka kwezinye iindawo anikela ngexesha nangezinto anazo.—IMizekeliso 17:17.
Imali
Enye into esetyenziselwa yona iminikelo ethunyelwa kwiofisi yesebe yamaNgqina kaYehova kukunceda abo bachaphazelekileyo. (IZenzo 11:27-30; 2 Korinte 8:13-15) Ekubeni ingabantu abasebenza ngokuzithandela abenza lo msebenzi, kuqokelelwa imali eza kunceda apho kufuneka khona, hayi eyokubuyisela iindleko zikarhulumente. Siyakulumkela ukudyakraza ngale mali.—2 Korinte 8:20.
Funda Okungakumbi
Xa Kukho Intlekele, Uthando Lusiqhubela Esenzweni
Kumazwe amaninzi, amaNgqina kaYehova anikela uncedo olufunekayo.


text:
ISIERRA LEONE NEGUINEA
1915-1947 Ngeentsuku Zakuqala (Inxalenye 2)
Abachasi Abaphumeleli
Kwaqal’ inkathazo mhla abefundisi beecawa zaseFreetown babona amarhamente abo besonwabela iintetho zikaMzalwan’ uBrown. IMboniselo kaDisemba 15, 1923 yathi: “Aba befundisi basebenzisa amajelo eendaba ukuze bahlasele inyaniso. UMzalwan’ uBrown waqhubeka ebaphendula, ibe amaphephandaba apapasha oko kwakuthethwa ngaba befundisi nangulo kaBrown.” Ekugqibeleni abazange babe nanto yakuthetha kwaye iimfundiso zabo zobuxoki zabhenceka. Iinyaniso zeBhayibhile zazisele zifikelele iindawo ezininzi, loo nto yabangela abafundi abaninzi bamaphephandaba bazicelele izifundo zeBhayibhile. Aba befundisi babezimisele ukubaval’ umlomo abantu bakaThixo, kodwa uYehova waqiniseka ukuba isikhuni sibuya nomkhwezeli.—INdu. 94:21-23.
Elinye iqela labachasi elalilala ngengub’ enye naba befundisi laceba ukubamba iingxoxo ngelokuzama ukubatshayela baphele “abalandeli bakaRussell.” UMzalwan’ uBrown wayefuna ukudlan’ indlebe kunye nalo, kodwa lona lala, lade lathuka nomhleli wephephandaba elapapasha oko. Eli qela labachasi alizange limvumele uMzalwan’ uBrown ukuba abekho kwiingxoxo zalo, ngoko kwaya uAlfred Joseph endaweni yakhe.
Ezi ngxoxo zazibanjelwa eBuxton Memorial Chapel, icawa yamaWisile eseFreetown. UAlfred ubalisa athi: “Ebudeni bezo ngxoxo, ndababuza ngeemfundiso zamaTshetshi, ngoThixo Oneziqu Ezithathu nezinye iimfundiso zabo ezingekhoyo eBhayibhileni. Ekugqibeleni usihlalo wale ngxoxo akazange avume ukuba kubuzwe eminye imibuzo.”
Omnye wabachasi ababekho ngobo busuku, uMelbourne Garber, wakha waziva iintetho zika-“Bible” Brown. Wayengumlandeli oselula weqela le-ecclesiastical owathi: “UMnu. Brown uyayaz’ iBhayibhile!” Emva kokucingisisa kakuhle ngezinto awazivayo, lo kaGarber wayeqinisekile ukuba uyifumene inyaniso. Wandula ke wacela ukufundiswa iBhayibhile nguMzalwan’ uBrown, waza wamenywa kwanguye ukuba aye kwiSifundo SeMboniselo esasiqhutyelwa ekhayeni lakhe. Nangona intsapho yakhe yayimlahlile, lo kaGarber wakhawuleza wenza inkqubela ebandleni, wabhaptizwa kunye nabanye abaliqela.
USathana wakha phantsi isitya sizele kwiinzame zakhe zokuphelisa umsebenzi wokushumayela. Usodolophu waseFreetown wabachazela oku abachasi bamaNgqina: “Ukuba lo msebenzi ngowabantu, uya kubhukuqwa. Kodwa ukuba ngokaThixo, aniyi kukwazi ukuwubhukuqa.”—IZe. 5:38, 39.
Inkonzo YooBrown
Ekuqaleni kukaMeyi 1923, uMzalwan’ uBrown wathumel’ umyalezo kwiofisi yesebe eseLondon ecela uncwadi olungakumbi. Kungekudala emva koko kwafika iincwadi eziyi-5 000 ezalandelwa zezinye. Waqhubeka ebamba iintlanganiso kwiindawo zikawonke-wonke, kwaye le ndlela yokushumayela yatsala amawaka-waka abantu abanomdla.
Ngasekupheleni kwaloo nyaka, iMboniselo yathi: “Umsebenzi wokushumayela owenziwa [eSierra Leone] mkhulu gqitha, kangangokuba uMzalwan’ uBrown ucele ukuncediswa; ibe kwathunyelwa uClaude Brown waseWinnipeg oyinzalelwane yaseWest Indies ukuze aye kumncedisa.”
UClaude Brown wayengumakad’ enetha kumsebenzi wokushumayela iindaba ezilungileyo. Ebudeni beMfazwe Yehlabathi I, waphathwa kakubi kwiintolongo zaseKhanada kunye nezaseNgilani kuba engafuni kuthatha cala kwiipolitiki. Wachitha iminyaka emine eSierra Leone esomeleza abazalwana noodade balapho.
UPauline Cole uthi, “Ngaphambi kokuba ndibhaptizwe ngo-1925, uMzalwan’ uClaude wandihlola kakuhle.
“Wathi, ‘Dade Cole, uyaziqonda zonk’ izinto ozifunde kwiStudies in the Scriptures? Asifuni uyishiye inyaniso kuba ungakhange uziqonde iimfundiso zeBhayibhile.’
“Ndaphendula ndathi, ‘Mzalwana wam, ndiyifunde ndayiphinda-phinda le ncwadi, ndiyayazi. Andijiki!’”
UPauline wakhonza uYehova ngokuthembeka kangangeminyaka eyi-60 ibe inxalenye enkulu kule minyaka ebenguvulindlela okhethekileyo. Ubomi bakhe basemhlabeni ubugqibe ngo-1988.
UWilliam “Bible” Brown wayehlala ekhangela amathuba okunceda abanye baphucule ubuhlobo babo noThixo. UAlfred Joseph uthi: “Incoko yam noMzalwan’ uBrown yayidla ngokuthi xa sidibana kusasa: ‘Molo Mzalwan’ uJoe. Unjani ngale ntsasa? Ithini itekisi yanamhlanje?’ Ukuba andikwazanga kumphendula, wayendibonisa indlela ekubaluleke ngayo ukuba ndifunde iDaily Manna. [Ngoku ebizwa ngokuthi, Ukuhlolisisa IZibhalo Imihla Ngemihla.] Ngentsasa elandelayo, ndandiqiniseka ukuba ndiyayifunda itekisi yosuku, ukuze ndikwazi ukumphendula xa endibuza ngayo. Ekuqaleni, zange ndiqonde ukuba ndiyaqeqeshwa, kodwa kamva ndabona ukuba lubalulekile.”
Olu qeqesho lwaba nemiphumo emihle. Ngo-1923 kwasekwa ibandla eFreetown kwaza kwabhaptizwa abantu abayi-14. Omnye wabazalwana abatsha kweli bandla yayinguGeorge Brown, zatsho zantathu iintsapho ezinefani enguBrown. Ngenxa yokukhuthala kwazo, abahlali baseFreetown bade bathi Abafundi beBhayibhile yinkonzo yoo-“Brown.”